Παραδοσιακά γιατροσόφια – e-volos\nΠολλές φορές οι γονείς, πριν καταφύγουν στην παραδοσιακή ιατρική ή παράλληλα με αυτήνεπιλέγουν φυσικές λύσεις για τα κρυολογήματα και τις απλές ιώσεις που περνά το μωράκι τους. Ιδού λοιπόν κάποια παραδοσιακά, διαχρονικά και πολύ αποτελεσματικά γιατροσόφια.\n1. Μέλι, από ενός έτους και άνω:\nΜαλακώνει το λαιμό, περιέχει ουσίες που ενισχύουν το ανοσοποιητικό σύστημα και ανακουφίζει από το κρυολόγημα. Αν το μωρό σας είναι μεταξύ ενός και πέντε ετών μπορείτε να διαλύσετε μισή κουταλιά μέλι σε ζεστό νερό με λίγες σταγόνες λεμόνι. Εξαιτίας της γλυκύτητας του μελιού, το παιδί πρέπει να πλύνει μετά τα δόντια του. Ποτέ μην δώσετε μέλι σε βρέφη κάτω του ενός έτους.\n2. Καθάρισμα μύτης, από δύο ετών και άνω:\nΜια βουλωμένη μύτη εμποδίζει το μικρό σας ν’ αναπνεύσει και να κοιμηθεί άνετα και γενικά του προκαλεί δυσφορία. Το μόνο που χρειάζεστε είναι απαλά χαρτομάντιλα. Εξηγήστε του πως το μόνο που έχει να κάνει είναι να φυσήξει τη μυτούλα του στο χαρτί και δείξτε του πώς το κάνετε εσείς. Ο μιμητισμός είναι πολλές φορές σωτήριος! Να του επισημάνετε πάντως πως δεν πρέπει να φυσάει πολύ δυνατά γιατί μπορεί να πονέσουν τ’ αυτιά του. Για να κάνετε και την διαδικασία λίγο πιο διασκεδαστική, μπορείτε να του αγοράσετε ένα πακέτο με χρωματιστά και χαρτομάντιλα με σχέδια.\n3. Ξεκούραση, ανεξαρτήτως ηλικίας:\nΤο παιδάκι σας χρειάζεται ενέργεια για να καταπολεμήσει μια λοίμωξη και γι’ αυτό πρέπει να είναι αρκετά ξεκούραστο. Αν πηγαίνει στον παιδικό σταθμό ή στο νηπιαγωγείο, κρατείστε το στο σπίτι μέχρι να υποχωρήσουν τα συμπτώματα του. Καλό είναι να είναι ήρεμο και να κοιμάται όσο χρειάζεται. Μπορείτε να του διαβάζετε παραμύθια για να κοιμηθεί πιο εύκολα ή να του επιτρέψετε να δει το αγαπημένο του παιδικό πρόγραμμα δύο φορές.\n4. Εισπνοές ατμών με λίγες σταγόνες αιθέριου έλαιου ευκαλύπτου, ανεξαρτήτως ηλικίας:\nΜετά στο ζεστό νερό του μπάνιου μπορείτε να βάλετε λίγες σταγόνες αιθέριο έλαιο ευκαλύπτου , ώστε να εισπνεύσει το μωράκι σας τους θεραπευτικούς ατμούς. Είναι άριστο αποσυμφορητικό και θα το βοηθήσουν να ανασαίνει καλύτερα. Εναλλακτικά μερικές σταγόνες αιθέριου έλαιου ευκαλύπτου σε ειδική συσκευή ή σε ένα μπολ με νερό επάνω στο καλοριφέρ, μπορεί να είναι πολύ αποτελεσματικά.\n5. Άφθονα υγρά, από έξι μηνών και άνω:\nΗ λήψη άφθονων υγρών προλαμβάνει την αφυδάτωση και συμβάλλει στη ρευστοποίηση των εκκρίσεων. Εναλλακτικά με το νερό μπορείτε να δίνετε στο μωράκι σας, χαμομήλι και φυσικούς χυμούς φρούτων. Να είστε όμως πολύ προσεκτικοί με μωρά κάτω των έξι μηνών που ακόμα θηλάζουν και στο οτιδήποτε κάνετε, είτε αφορά τη λήψη υγρών ή οτιδήποτε άλλο, να έχετε την σύμφωνη γνώμη του γιατρού σας.\n6. Κοτόσουπα ή σούπες, από έξι μηνών και άνω:\nΟι ζεστές σούπες έχουν μαλακτικές ιδιότητες και μπορεί και ν’ ανακουφίσουν τον ερεθισμένο λαιμό του μωρού σας. Μπορεί επίσης να βοηθήσουν να πέσει και ο πυρετός του. H παραδοσιακή κοτόσουπα είναι ιδανική, καθώς περιέχει ουσίες που ενισχύουν το ανοσοποιητικό σύστημα. Προσοχή όμως, οι σούπες πρέπει να είναι χλιαρές και όχι καυτές. Αν το μωρό σας είναι κάτω των έξι μηνών, ένα χλιαρό χαμομήλι μπορεί να είναι ιδιαίτερα ευεργετικό. Σε τόσο μικρές ηλικίες ισχύει και πάλι πως κάθε σας βήμα πρέπει να συνοδεύεται από την γνώμη του γιατρού σας που είναι ο ειδικότερος να σας πει τι πρέπει να κάνετε.\n7. Η μαγική αγκαλιά!\nΑμφιβάλλει κανείς ότι το χάδι και η μητρική αγκαλιά είναι άριστο γιατρικό; Επιστημονικές έρευνες έχουν δείξει ότι το ανοσοποιητικό σύστημα συνδέεται άμεσα με την ψυχολογική μας κατάσταση. Δώστε λοιπόν απλόχερα στο μωράκι ή στο μεγαλύτερο παιδί σας την αγκαλιά και το χάδι σας. Η ασφάλεια και η ζεστασιά που θα νιώσει θα το βοηθήσουν να αναρρώσει πιο γρήγορα!\nΤι απαντά η ΕΡΤ για την κάλυψη του συλλαλητηρίου στη Θεσσαλονίκη\nΤζανακόπουλος: Δεν θυμάμαι η ΕΡΤ να μεταδίδει απευθείας συλλαλητήρια\nΠρώτες βοήθειες σε περίπτωση ρινορραγίας\nΓιατροσόφια δοκιμασμένα κατά του πόνου\nΠως μπορεί να προληφθεί η ακράτεια\nΠως ο πόνος στα μέρη του σώματος σας δείχνει κάτι άλλο από αυτό που φαντάζεστε


Πανελλήνιες 2014 – Το μυστικό της συμπλήρωσης του μηχανογραφικού 2014\nΠΑΙΔΕΙΑ 19/06/2014 - 22:44 | Author: Newsroom\nΗ συμπλήρωση του μηχανογραφικού είναι κορυφαία στιγμή της διαδικασίας των πανελλαδικών εξετάσεων.\nΤι πρέπει να ξέρουν οι υποψήφιοι για να αποφύγουν λάθη. Ποιο μυστικό αποκαλύπτει ο εκπαιδευτικός ερευνητής Στράτος Στρατηγάκης.\nΤι πρέπει να ξέρουν οι υποψήφιοι πριν συμπληρώσουν το μηχανογραφικό Οπως δήλωσε στο Newsit ο εκπαιδευτικός ερευνητής, Στράτος Στρατηγάκης “σε αυτή τη διαδικασία γίνονται πάρα πολλά λάθη τα οποία οφείλονται σε κακή πληροφόρηση και λάθος αντιμετώπιση των σπουδών. Το πρώτο και βασικότερο λάθος είναι ότι όλοι οι υποψήφιοι ψάχνουν να βρουν μια σχολή που θα τους προσφέρει επαγγελματική αποκατάσταση. Ομως η έννοια της επαγγελματικής αποκατάστασης στις μέρες μας δεν έχει νόημα διότι ζούμε σε μια εποχή που τα πάντα μεταβάλλονται και πάρα πολύ γρήγορα. Αρα, κανείς δε θα κάνει ένα μόνο επάγγελμα στη ζωή του.\nΗ λογική λοιπόν βρίσκω ένα επάγγελμα το οποίο θα με συνοδέψει μέχρι τη σύνταξη, δεν ισχύει. Το δεύτερο μεγάλο λάθος που κάνουν οι υποψήφιοι είναι οτι αξιολογούν τις σχολές με τις βάσεις τη κάθε σχολής. Δηλαδή όταν βλέπουν μια σχολή με βάση γύρω στο 15, λένε οτι είναι μικρομεσαία και προβληματική. Οταν δουν μια σχολή με βάση γύρω στο 18, λένε οτι αυτή είναι πολύ καλή. Αυτα όμως δεν ισχύουν, δεν υπάρχουν ούτε καλές, ούτε πολύ καλές, ούτε άσχημες σχολες. Υπάρχουν σχολές που αρέσουν σε κάποιους και σχολές που δεν αρέσουν σε κάποιους, μόνο αυτός ο διαχωρισμός υπάρχει. Αν αυτό το καταλάβουν οι υποψήφιοι και απαλλαγούν από τη λογική των βάσεων, τότε εχουν ελπίδα να επιλεξουν πραγματικά τις σπουδές που τους ταιριάζουν και τους αρέσουν και να ευτυχήσουν στη ζωή τους.\nΟπως τόνισε ο κύριος Στρατηγάκης “οι πρακτικές οδηγίες για τη συμπλήρωση του μηχανογραφικού ξεκινούν από τον κωδικό τον οποίο δημιουργεί ο μαθητής στο σχολείο. Αυτος ο κωδικός δεν κάνει να είναι το κινητό τηλέφωνο του υποψηφίου, γιατί έχουν συμβεί παρατράγουδα. Ο κωδικός αυτός έχει την έννοια του κωδικού ασφαλείας, πρέπει να τον ξέρει μόνο ο υποψήφιος, αν βάλει το κινητό του τότε το ξέρουν και όλοι οι γνωστοί του και άρα μπορεί κάποιος να μπει και να κάνει το μηχανογραφικό αντί γι΄αυτόν, να το οριστικοποιήσει και να έχουμε τρεχάματα. Αυτά έχουν συμβεί και στο παρελθόν. Το δεύτερο που πρέπει να κάνει ο υποψήφιος είναι να γράψει σε ένα χαρτί τις σχολές, ιεραρχώντας τες με βάση την επιθυμία του. Αφού συμπληρώσει στο χαρτί τις σχολές όπως θέλει, μετά θα πάει στο ηλεκτρονικό μηχανογραφικό, διότι το ηλεκτρονικό μηχανογραφικό έχει τις σχολές των δύο επιστημονικών πεδίων που θέλει να δώσει ο υποψήφιος σε ένα κατεβατό, με αποτέλεσμα να χάνεται ο υποψήφιος αν δεν έχει γράψει σε ένα χαρτί αυτά που θέλει.\n“Ενα μυστικό που πρέπει να πούμε εδώ” τόνισε ο εκπαιδευτικός ερευνητής “είναι οτι δε χρειάζεται ο υποψήφιος να δηλώσει όλες τις σχολές διοτι μετά θα χαθεί σε 100 και παραπάνω επιλογές. Το καταλυτικό είναι οτι πρέπει να δηλώνουμε σχολές από όλη τη γκάμα των βάσεων, δηλαδή και υψηλόβαθμες και μεσαίες και χαμηλες ωστε ο υποψήφιος να μπορεί να εξασφαλίσει σε κάθε περίπτωση την εισαγωγή του”. Ακούστε τι δήλωσε στο NewsIt ο κ.Στρατηγάκης…Οι υποψήφιοι με το password που θα έχουν δημιουργήσει και τον 8ψήφιο κωδικό εξετάσεων που ήδη έχουν, μπορούν να επισκέπτονται την ηλεκτρονική διεύθυνση http://exams.it.minedu.gov.gr και να επεξεργάζονται το μηχανογραφικό τους. Από τις 24 Ιουνίου ως την ανακοίνωση των βαθμών, οι υποψήφιοι θα μπορούν να ενημερώνονται, να μελετούν το μηχανογραφικό δελτίο και άλλα στοιχεία και να κάνουν μόνο πρόχειρο Μηχανογραφικό Δελτίο (προσωρινή αποθήκευση).\nΠΡΩΤΟ ΘΕΜΑ / NEWSIT\nNews Tag: EXAMS.IT.MINEDU.GOV.GRΠΑΝΕΛΛΗΝΙΕΣ 2014


Η αναγκαιότητα ενημέρωσης του υποψηφίου – hrpro.gr | HR Professional\nΗ αναγκαιότητα ενημέρωσης του υποψηφίου\nΑπό HR Director’s Corner\nΥπάρχουν τόσοι πρόθυμοι άνθρωποι στην αγορά με δυνατότητες και φιλοδοξίες που περιμένουν απλώς να τους δοθεί η ευκαιρία, η οποία σε κάποιες περιπτώσεις, δεν έρχεται ποτέ.\nΩστόσο, όσες ικανότητες και να έχει ένας άνθρωπος, χωρίς την κατάλληλη ευκαιρία, καθίστανται άχρηστες.\nΓράφει η Δήμητρα Κοντρογιάννη, HR Director, Europa Profil Αλουμίνιο\nΗ αναζήτηση εργασίας είναι μία ιδιαίτερα στρεσογόνος κατάσταση, ειδικά την περίοδο που διανύουμε, με το εργασιακό τοπίο να έχει διαμορφωθεί βάσει νέων δεδομένων και ριζικών αλλαγών που ήρθαν για να μείνουν. Φυσικά, ο τρόπος διεξαγωγής των συνεντεύξεων και η διαδικασία επιλογής των ιδανικών υποψήφιων έχουν εξίσου επηρεαστεί. Οι θέσεις εργασίας αναζητούν στελέχη με πολλές δεξιότητες, εξοικειωμένα με την τεχνολογία και, κυρίως, ευέλικτα στο να ανταποκριθούν άμεσα στις αλλαγές και στις κρίσεις, ενώ οι υποψήφιοι θα πρέπει να γνωρίζουν ότι η επιλογή του κατάλληλου ατόμου είναι μια πολυσύνθετη και πολύπλευρη διαδικασία που απαιτεί χρόνο και υπομονή και από τις δύο πλευρές.\nΜΕΤΑ ΤΗ ΣΥΝΕΝΤΕΥΞΗ ΤΙ;\nΜεταξύ της αποστολής ενός βιογραφικού χωρίς τη λήψη απάντησης για την πορεία του και της πραγματοποίησης μίας συνέντευξης, την οποία δεν ακολουθεί κάποια απάντηση, υπάρχει μια ειδοποιός διαφορά. Στην πρώτη περίπτωση, ακόμα και ένα αυτοματοποιημένο μήνυμα για την παραλαβή του βιογραφικού αρκεί. Στη δεύτερη, όμως, περίπτωση τα πράγματα είναι διαφορετικά. Συζητώντας με αρκετούς επαγγελματίες, διαπιστώνω ότι το μόνιμο παράπονο των υποψηφίων είναι η αντιμετώπιση τους μετά τη συνέντευξη. «Μα γιατί δεν απαντούν οι αξιολογητές; Πόσο δύσκολο είναι;».\nΑρχικά, θα πρέπει να γίνει κατανοητό ότι ο ρόλος του συνεντευκτή είναι ιδιαίτερος και δύσκολος, καθώς καλείται να αξιολογήσει με ενσυναίσθηση, αντικειμενικότητα και αποτελεσματικότητα τις τεχνικές γνώσεις και τις δεξιότητες κάθε υποψήφιου, ενώ παράλληλα οφείλει να διερευνήσει αν μπορεί να ταιριάξει με την εταιρική κουλτούρα. Όσοι έχουμε επιλέξει να ασχολούμαστε με το HR, πρεσβεύουμε ότι το πολυτιμότερο κεφάλαιο σε μια επιχείρηση είναι ο άνθρωπος. Συνεπώς, αν θέλουμε να λεγόμαστε επαγγελματίες, οφείλουμε να επιδεικνύουμε τον απαιτούμενο σεβασμό στην αγωνία, στο άγχος, στις προσδοκίες, στον ενθουσιασμό και στις φιλοδοξίες των υποψηφίων.\nΘα πρέπει να βρούμε τον τρόπο και τον χρόνο για να επικοινωνήσουμε σε εύλογο χρονικό διάστημα από την πραγματοποίηση της συνέντευξης με τον υποψήφιο και να του δώσουμε την ευκαιρία να καταλάβει γιατί δεν επιλέχθηκε, χωρίς να τον απογοητεύσουμε. Άλλωστε, Human Resources is a work of heart. Επίσης, δεν πρέπει να ξεχνάμε ότι κατά τη διάρκεια της καριέρας μας έχουμε περάσει και από τις δύο θέσεις, οπότε γνωρίζουμε πολύ καλά πώς μπορεί να αισθάνεται ένας υποψήφιος. Προσωπικά, το μότο που με αντιπροσωπεύει είναι το «μην κάνεις στους άλλους αυτό που δε θέλεις να κάνουν οι άλλοι σε σένα».\nΗ ΣΗΜΑΣΙΑ ΤΗΣ ΕΝΗΜΕΡΩΣΗΣ\nΕκτός από τις περιπτώσεις που ο υποψήφιος δεν πληροί τα βασικά χαρακτηριστικά της θέσης, πολλές φορές μπορεί μια συνεργασία να μην προχωρήσει γιατί οι προσδοκίες του υποψηφίου και το οριζόμενο budget της θέσης διαφέρουν. Η επικοινωνία εδώ μπορεί να αποδειχθεί σωτήρια καθώς στο τέλος υπάρχει περίπτωση να βρεθεί η επιθυμητή λύση και για τις δυο πλευρές. Επιπλέον, η διαδικασία ίσως να μην μπορεί να ολοκληρωθεί βάσει του αρχικού χρονοδιαγράμματος λόγω εσωτερικών ζητημάτων ή να μετατεθεί για αργότερα, ενώ μια θέση μπορεί να καλύφθηκε εσωτερικά.\nΕπίσης, υπάρχουν δυο βασικές κατηγορίες υποψηφίων: αυτοί που αναζητούν εργασία και αυτοβούλως ανταποκρίνονται σε μια αγγελία και αυτοί που προσεγγίζονται από τις εταιρείες ανεύρεσης προσωπικού ή τις επιχειρήσεις. Η διαδικασία που θα πρέπει να ακολουθηθεί ως προς την ενημέρωση των υποψηφίων είναι σαφέστατα η ίδια, αλλά ειδικά για τη δεύτερη κατηγορία η ενημέρωση κρίνεται ακόμα πιο επιτακτική. Σε κάθε περίπτωση, αν δεν υπάρξει κάποιου είδους επικοινωνία, αυτό που απομένει είναι μια σκέψη και μόνο… «Μα πόσο αντιεπαγγελματική προσέγγιση» και τελικά, δεν έχουν άδικο, αφού επαγγελματισμός σημαίνει να ξέρεις πώς να το κάνεις, πότε να το κάνεις, και, κυρίως, να το κάνεις.\nSodexo Engage: Καταγράφει τα πιο «στρεσογόνα» καθήκοντα για τους εργαζόμενους\nΕΛΣΤΑΤ: Ενημέρωση και Επικοινωνία τις μεγαλύτερες απώλειες θέσεων εργασίας\nΥπουργείο Εργασίας: Οι βασικότερες τομές του νέου εργασιακού νόμου


Απασφάλισε η Μαρία Ηλιάκη για το Νίκο Μουτσινά: «Δεν θέλω να μιλήσω ξανά για εκείνον»\nby Ιωάννα Μπουροπούλου 30/10/2021 12:10 432\n«Το σκέφτηκα, το συζήτησα με τον άντρα μου και με παρότρυνε να το κάνω. Ήταν ένα συν για εμένα για να πω το ναι. Ήταν ένας από τους σημαντικούς λόγους που δέχτηκα η Κατερίνα Καραβάτου. Με ξέρει καλά, την ξέρω κι εγώ και γνωριζόμαστε από την αρχή. Επίσης σημαντικό είναι πως η εκπομπή δεν είναι καθημερινή, καθώς δεν θα μπορούσα να ανταπεξέλθω στους ρυθμούς του καθημερινού…» ανέφερε η Μαρία Ηλιάκη για το τηλεοπτικό comeback της.\nΗ παρουσιάστρια πρόσθεσε: «Δεν είχα συνεργαστεί ποτέ με το κανάλι και είμαι πολύ χαρούμενη, το αγαπούσα πολύ ως θεατής. Μου άρεσε πολύ η αισθητική του, οι παραγωγές του. Τώρα υπάρχει μία ωραία συναδελφικότητα, μια αλληλεγγύη το να στηρίζουμε η μια εκπομπή την άλλη και χαίρομαι που μετέχω σε αυτό… Τα νούμερα τα κοιτώ συνέχεια. Είμαι νουμεράκιας. Είμαι φαν. Βλέπω τις αναλύσεις, τα κοινά, τα τέταρτα. Πέρα από το άγχος που δημιουργούν, έχουν και ενδιαφέρον όταν τα κοιτάς πιο αναλυτικά και βλέπεις τι αρέσει στον κόσμο».\n01/12/2021 23:34 115\n28/11/2021 16:43 188\n28/11/2021 15:42 237\n19/11/2021 11:02 19/11/2021 11:03 412\nΜΑΡΙΑ ΗΛΙΑΚΗΝΙΚΟΣ ΜΟΥΤΣΙΝΑΣΣΤΕΛΙΟΣ ΜΑΝΟΥΣΑΚΗΣ


Ευρυαγγείες και τροφές που αναστέλλουν την εμφάνισή τους! – Diatrofi-News.gr\nHome / Δίαιτα / Ευρυαγγείες και τροφές που αναστέλλουν την εμφάνισή τους!\nΕυρυαγγείες και τροφές που αναστέλλουν την εμφάνισή τους!\nΟι ευρυαγγείες είναι αυτό που συνηθίζουμε να αποκαλούμε «σπασμένες φλέβες». Πρόκειται για ακίνδυνα μικρά αγγεία κόκκινου ή προς το μπλε χρώματος και εμφανίζονται είτε στο πρόσωπο είτε στα πόδια. Σύμφωνα με τους ειδικούς η διατροφή παίζει ρόλο στην εμφάνιση των ευρυααγγειών.\nΤροφές που περιέχουν τις βιταμίνες Κ ,Ε και Β12 βοηθούν στην αναστολή της εμφάνισης ευρειαγγειών. Η βιταμίνη Κ συμμετέχει στη διεργασία πήξης του αίματος και προστατεύει τα τοιχώματα των αιμοφόρων αγγείων ρυθμίζοντας την διαπερατότητά τους και ενισχύοντας την ανθεκτικότητά τους. Βρίσκεται κυρίως στο κουνουπίδι, γάλα, σπανάκι, λάχανο, συκώτι, αρακά και τομάτες. Η βιταμίνη Ε εκτός των άλλων προστατεύει από την αρτηριοσκλήρωση. Κυρίως την βρίσκουμε στο ελαιόλαδο, στον αρακά, στο φυστικέλαιο και στα αυγά.\nΗ βιταμίνη Β12 είναι σημαντικός παράγοντας για τον σχηματισμό των ερυθρών αιμοσφαιρίων. Την συναντάμε συνήθως στο συκώτι, στον μπακαλιάρο, στις σαρδέλες, στα αυγά, στο γάλα, το τυρί και στο βοδινό κρέας.\nΕνώ μέχρι πριν λίγα χρόνια η προσπάθεια θεραπείας των ευρειαγγειών ήταν αμφίβολη τώρα με την αλματώδη ανάπτυξη της ιατρικής, μπορούμε να μιλάμε για λύσεις. Η ομοιομορφία της αγγειακής μικροκυκλοφορίας του αίματος, είναι βασικής σημασίας για την πρόληψη ή την θεραπεία διαφόρων δερματικών και αντιαισθητικών προβλημάτων.\nΗ τοπική θεραπεία μπορεί να συνεισφέρει στην πρόληψη, αλλά και στην αναστολή εμφάνισης ευρειαγγειών. Υπάρχει και η δυνατότητα με θεραπεία με laser, καθώς τα παλμικά laser που φέρουν την ειδική ονομασία «χρωστικής επιλεκτικής φωτοθερμόλυσης» αποτελούν σήμερα την κατ’ εξοχήν θεραπεία για την εξάλειψη των αιμαγγειωμάτων και ευρειαγγειών. Θεαματική είναι η αφαίρεση ευρειαγγειών ιδιαίτερα του προσώπου αλλά και των κάτω άκρων λόγω της επιλεκτικής απορρόφησης του laser από την αιμοσφαιρίνη.\nΗ θεραπεία με δέσμες πολωμένου φωτός είναι η θεραπεία με δέσμες πολωμένου φωτός είναι ένα αποτελεσματικό και σύγχρονο μέσο θεραπείας στο χώρο της ιατρικής. Οι πιο πάνω μέθοδοι θεραπείας αποτελούν την επιστημονική απάντηση για τη λύση του δύσκολου προβλήματος της αφαιρέσεως των ευρειαγγειών αλλά και αιμαγγειωμάτων.\nΚάθε μια από τις μεθόδους ξεχωριστά αλλά και ο συνδυασμός αυτών μπορεί να δώσει θεραπεία ακόμη και σε πολύ εκτεταμένες βλάβες.\nΠροηγούμενο Καφές και κρίσεις πανικού!\nΕπόμενο 6 τρόφιμα που επιτρέπονται στο διαβήτη!


Γάμα εξαχλωρο-υδρο-εξάνιο: τοξικός χλωριούχος υδρογονάνθρακας που χρησιμοποιείται σαν εντομοκτόνο. Π.χ. Lindane.\nΩριμο γεννητικό κύτταρο, απλοειδές, το οποίο ενώνεται με ένα άλλο (ισογαμέτη ή ανισογαμέτη) του αντίθετου φύλου, προς σχηματισμό του διπλοειδούς ζυγώτη (ζυγωτού) Η ένωση αυτή είναι απαραίτητη στην φυλετική (αμφιγονική, σεξουαλική) αναπαραγωγή.\nΚλάδος της βιολογίας που ασχολείται με την κληρονομικότητα και την ποικιλότητα των οργανισμών και με τους μηχανισμούς, με τους οποίους αυτές πραγματοποιούνται.\nΜέτρο της γενετικής ανομοιότητας δύο ατόμων ή πληθυσμών. Εκφρά- ζεται ως η πιθανότητα να διαθέτουν ένα όμοιο γονίδιο ή χαρακτήρα.\nΗ εμφάνιση τυχαίων αλλαγών στις γονιδιακές συχνότητες μικρών, απομονωμένων πληθυσμών, που δεν οφείλονται σε επιλογή, μεταλλαγή ή μετανάστευση.\nΤο σύνολο της γενετικής ποικιλότητας ενός ατόμου πληθυσμού ή είδους.\nΓενικός (μη ειδικός), όρος για την απώλεια γενετικής ποικιλότητας, που παρατηρείται σε άγρια αποθέματα όταν διασταυ- ρωθούν με φυγάδες από καλλιεργητικές μονάδες.\nΗ βιοχημική βάση της κληρονομικότητας. Ο κώδικας συνίσταται σε μια σειρά από τριάδες νουκλεοτιδικών ζευγών βάσεων (κωδικονιών), στα μόρια του αγγελιοφόρου RNA (mRNA). Κάθε κωδικόνιο καθορίζει ένα αμινοξύ κατά την πρωτεïνοσύνθεση (μετάφραση). Η αλληλουχία των νουκλεοτιδίων στο mRNA, προκύπτει από την αλληλουχία του DNA με τη διαδικασία της μεταγραφής.\nΜια μετάλλαξη στο κληρονομικό υλικό του DNA ενός οργανισμού. Εμφανίζεται συνήθως σαν αποτέλεσμα έκθεσης του οργανισμού σε ορισμένα χημικά, ακτινοβολία, ή ραδιενέργεια.\nΚατηγορία της βιολογικής κατάταξης, που περιλαμβάνει ένα ή περισσότερα φυλογενετικώς συγγενή και μορφολογικώς ομοιάζοντα είδη. Βαθ- μίδα της ταξινομικής κατάταξης, που αποτελεί την κύρια κατηγορία μεταξύ της οικογένειας και του είδους.\nΓΕΩΓΡΑΦIΚΑ ΣΥΣΤΗΜΑΤΑ ΠΛΗΡΟΦΟΡIΩΝ (ΓΣΠ ή GIS)\nΣυστήματα προς χρήση στους Η/Υ για τη διαχείριση δεδομένων και πληροφοριών που κατανέμονται στον χώρο. Χρησιμοποιούνται για την εκτίμηση και μελέτη περιβαλλοντικών διεργασιών και την περιγραφή των πιθανών επιπτώσεων μιας σειράς "σεναρίων". Στην υδατο- καλλιέργεια χρησιμοποιούνται για την εκτίμηση της καταλληλότητας γεωγραφικων περιοχών, καθώς επίσης και για τη μελέτη της καταλληλότητας ενός είδους για μια περιοχή.\nΑναφέρεται στα όρια της γεωγραφικής κατανομής ενός ζώου ή μιας ομάδας ζώων.\nΗ νιοστή ρίζα του γινομένου ν τιμών. Η τιμή του είναι μεταξύ των τιμών του αριθμητικού και του αρμονικού μέσου.\n(1) Ο κλάδος της φυσικής γεωγραφίας που ασχολείται με τη μορφή της γης, τη γενική διαμόρφωση της επιφάνειάς της, την κατανομή της ξηράς και του νερού, κ.λ.π. (2) Η μελέτη της ιστορίας των γεωλογικών αλλαγών, μέσω της ερμηνείας των τοπογραφικών μορφών.\nΑπόβλητα και παραπροϊόντα της γεωργικής δραστηριότητας, όπως ανόργανα λιπάσματα και εντομοκτόνα.\nΝερό που περιέχει 2 ‰ ή και λιγότερο διαλυμένα άλατα.\nΓΟΝIΔIΑΚΗ ΔΕΞΑΜΕΝΗ (ΓΟΝIΔIΑΚΟ ΔΥΝΑΜIΚΟ)\nΤο σύνολο του γενετικού υλικού ενός πληθυσμού με αμφιγονική αναπαραγωγή σε μια συγκεκριμένη γενιά ή χρονική στιγμή.\nΗ θέση ενός γονιδίου σε ένα χρωμόσωμα.\nΗ βασική μονάδα της κληρονομικότητας, που αποτελείται από μια ειδική αλληλουχία νουκλεοτιδίων σε μια αλυσίδα DNA, κωδικοποιεί ένα συγκεκριμένο πολυπεπτίδιο και καταλαμβάνει μια συγκεκριμένη θέση (τόπο) σε ένα χρωμόσωμα. Οι εναλλακτικές μορφές ενός γονιδίου είναι γνωστές ως αλληλόμορφα.\nΕνωση δύο γαμετών προς σχηματισμό ζυγώτη.\nΟ αριθμός των αυγών ή των απογόνων που παράγονται ετησίως από ένα θηλυκό ζώο ή ο αριθμός αυγών ανά μονάδα βάρους σώματος ενός θηλυκού.\nΗ ροή του γενετικού υλικού εντός και μεταξύ διαφορετικών γονιδιακών δεξαμενών (συνδ.) που προκύπτει όταν μετακινούνται άτομα ή γαμέτες ανάμεσα σε διαφορετικούς πληθυσμούς.\nΟρος που χρησιμοποιείται για την περιγραφή ενός νεαρού ψαριού στο μετα-προνυμφικό στάδιο. Ολα τα στάδια από την εκκόλαψη μέχρι το στάδιο του fingerling (=λιανώματα), μπορεί να καλυφθούν από τον όρο "ιχθύδιο". Μεταλεκιθικό ιχθύδιο: Κάθε νεαρό ψάρι από την αρχή της εξωγενούς διατροφής (μετά την απορρόφηση της λεκίθου). Για τον σολομό και τη μεταναστευτική πέστροφα βλ. "PARR". Λεκιθοφόρο ιχθύδιο: νεαρό ψάρι από τη στιγμή της εκκόλαψης μέχρι την απορρόφηση του λεκιθικού σάκκου.\nyngel: En allmän term som beskriver en ung fisk som befinner sig mellan larvstadiet och könsmognad. Avancerat yngel [Advanced fry]: en ung fisk som tar upp föda utifrån (efter gulsäcken är absorberad). För lax och öring se STIRR.Säckyngel [Sac fry]: ung fisk från det att den kläcks till gulsäcken är absorberad\n(1) Το κληρονομικό υλικό ενός ατόμου. Το σύνολο του γενετικού υλικού ενός κυττάρου, συνήθως μόνο του πυρηνικού υλικού. (2) Το σύνολο των ατόμων με την ίδια γενετική σύσταση. Βιότυπος. (3) Το άτομο στο οποίο βασίστηκε ο προσδιορισμός ενός τάξου στο επίπεδο του γένους. Ο αρχέτυπος ενός είδους. (4) Το σύνολο των γονιδίων που περιέχονται στα χρωμοσώματα ενός ατόμου, τόσο εκείνων που εκφράζονται, όσο και των αδρανών.\nΗ τομή του επιπέδου της μέσης πλήμμης με την ακτή. Η ακτογραμμή των ναυτικών χαρτών της "Coast and Geodetic Survey" είναι μια προσέγγιση της γραμμής της πλήμμης.\nΗ τομή της μέσης στάθμης της ραχης επιπέδου με την ακτή.


Πρώτη εικόνα του Made in Brazil δεύτερης γενιάς Renault Logan | Greek Renault News\nΠρώτη εικόνα του Made in Brazil δεύτερης γενιάς Renault Logan\nΑυτή είναι η πρώτη εικόνα της δεύτερης γενιάς Renault Logan που θα παράγεται στη Βραζιλία. Το Compact sedan της γαλλικής μάρκας έρχεται με ...\nΜαργαρίτης Βασίλης Reply 9/27/2013\nΑυτή είναι η πρώτη εικόνα της δεύτερης γενιάς Renault Logan που θα παράγεται στη Βραζιλία. Το Compact sedan της γαλλικής μάρκας έρχεται με πλήρως ανακαινισμένο εσωτερικό και εξωτερικό, και είναι παρόμοιο σε εμφάνιση με το Ευρωπαϊκό Renault Logan/Symbol, το οποίο με τη σειρά του είναι ένα Dacia Logan δεύτερης γενιάς.\nΓια την αγορά της Βραζιλίας, η Renault θα παράγει το νέο Logan στο εργοστάσιο της Curitiba, όπου κατασκευάζει σήμερα την πρώτη γενιά αυτοκινήτων. Αντίπαλοι του Logan θα είναι τα Toyota Etios, Hyundai HB20S και Chevrolet Prisma.\nΣυγκεκριμένα, η διαφορά με το μοντέλο που πωλείται στην Ευρώπη και με τον βραζιλιάνικο Logan είναι ένα φινίρισμα χρωμίου στο κάτω προφυλακτήρα. Οι καθρέπτες με φλας LED δείχνουν ότι αυτό είναι μια παραλλαγή premium.\nΤο νέο Logan θα κάνει ντεμπούτο στην αγορά της Βραζιλίας κατά την πρώτη εβδομάδα του Νοεμβρίου και θα χρησιμοποιήσουν πιθανώς τρεις κινητήρες που χρησιμοποιούνται στην τρέχουσα έκδοση. Σύμφωνα με το Noticias Automotivas, ο 1.0L με 80hp (από 76 ίπποι), ενώ οι 1.6L 8v και 1.6 16v εκδόσεις θα συνεχίσουν στις τρέχουσες προδιαγραφές τους.


Νέα γαστρονομική εμπειρία: Τα απόλυτα menu degustation στην Αθήνα\nΜια νέα γαστρονομική εμπειρία: Tα απόλυτα menu degustation της Αθήνας\nΒραβευμένα με αστέρια Michelin αλλά και νέες αφίξεις που έχουν ήδη τραβήξει τα βλέμματα, θα σας προσφέρουν μοναδικές γαστρονομικές εμπειρίες.\nΗ περίοδος των γιορτών είναι ιδανική για να αναζητήσετε premium γαστρονομικές εμπειρίες. Σε αυτά τα εστιατόρια θα αφεθείτε σε γεύσεις πρωτότυπες και καινοτόμες και θα ανακαλύψετε νέους γευστικούς ορίζοντες σε αυτά τα απόλυτα menu degustation στην Αθήνα.\nΠού θα γευτείτε τα απόλυτα menu degustation στην Αθήνα;\nΣπονδή: Ένα κορυφαίο menu degustation στην Αθήνα\nΗ Σπονδή είναι σημείο αναφοράς για το fine dining στη χώρα.\nΗ δημοσίευση κοινοποιήθηκε από το χρήστη Spondi Restaurant (@spondi_restaurant)\nΈνα menu «Ανακάλυψης» προτείνει η βραβευμένη με δύο αστέρια Michelin, Σπονδή. Ο Executive Chef Arnaud Bignon με σημαντική εμπειρία στην υψηλή γαστρονομία σχεδιάζει ένα μοναδικό menu βασισμένο σε εξαιρετικής ποιότητας πρώτες ύλες ενώ η πολυετής συνεργασία του με τον Chef de Cuisine Άγγελο Λάντο διασφαλίζει την ποιότητα και διατηρεί την κουζίνα του εστιατορίου στο ανώτατο επίπεδο.\nΗ δημοσίευση κοινοποιήθηκε από το χρήστη Hervé Restaurant (@herverestaurant)\nΜια συγκλονιστική γαστρονομική εμπειρία προσφέρει το εστιατόριο Herve.\nTo menu degustation του εστιατορίου θα σας ταξιδέψει και θα σας εντυπωσιάσει, αφού είναι αποτέλεσμα της συλλογής εμπειριών, γεύσεων και γνώσεων του πολυβραβευμένου chef, Herve Pronzato.\nΗ δημοσίευση κοινοποιήθηκε από το χρήστη 𝗗𝗲𝗹𝘁𝗮 𝗥𝗲𝘀𝘁𝗮𝘂𝗿𝗮𝗻𝘁 (@delta_restaurant)\nΈνα αινιγματικό Haute Cuisine αφήγημα που ξεδιπλώνεται σταδιακά, μέσα από 3 διαφορετικά menu: Πρωτεΐνης (Οmnivore), Vegetarian & Vegan. Το κάθε menu περιλαμβάνει 17 πιάτα που έχει δημιουργήσει ο χαρισματικός Γιώργος Παπαζαχαρίας και επιμελείται ο ταλαντούχος Θάνος Φέσκος, με την ομάδα του.\nΚάθε menu αποτελείται από 17 πιάτα -τα 6 είναι ορεκτικά, τα 5 είναι κυρίως, τα 3 είναι γλυκά και τα 3 είναι mignardises. Το γεύμα μπορεί να συνοδεύσει juice pairing ή και wine pairing με 6 διαφορετικά κρασιά & αποστάγματα.\nΟ βραβευμένος chef Τάσος Μαντής είναι ένας εκ των κορυφαίων της γαστρονομίας της χώρας και αυτό αποτελεί από μόνο του, μια εγγύηση για το συγκλονιστικό menu degustation που θα γευτείτε στο Soil.\nΗ δημοσίευση κοινοποιήθηκε από το χρήστη Soil restaurant (@soilrestaurant.gr)\nΣε απευθείας σύνδεση με το κτήμα του chef στο Αλεποχώρι, αλλά και με παραγωγούς και τροφοσυλλέκτες, η δημιουργική κουζίνα του στηρίζεται στη φύση.\nΣε μία υπέροχη νεοκλασική κατοικία πίσω από το Καλλιμάρμαρο, ο chef δημιουργεί δύο διαφορετικά degustation menu 9 και 14 πιάτων, εμπνευσμένος από την ελληνική φύση και την εποχικότητα.\nΗ εμπειρία σας στο Soil μπορεί να απογειωθεί με απλό ή premium wine pairing.\nΗ δημοσίευση κοινοποιήθηκε από το χρήστη CTC Urban Gastronomy (@ctcresto)\nTo CTC του Αλέξανδρου Τσιοτίνη είναι ένα από τα εστιατόρια που μπήκαν στον “έναστρο ουρανό” της Αθήνας, κερδίζοντας ένα αστέρι Michelin. Γι’ αυτό προετοιμαστείτε για μια μοναδική εμπειρία μέσω του menu «Voyage» 11 πιάτων που εμπνέεται από τη γαστρονομική ιστορία και ταυτότητα της Ελλάδας και αναμειγνύει γεύσεις με διακριτική καινοτομία.\nΦαγητό στο Παγκράτι: Όλα όσα αξίζει να φάμε στη hype γειτονιά του κέντρου\nΠαγκόσμια ημέρα Ξινόμαυρου: Όσα πρέπει να ξέρουμε για την σπουδαία ποικιλία\nTAGS FINE DININGΑΘΗΝΑΕΞΟΔΟΣΠΡΟΤΑΣΕΙΣΦΑΓΗΤΟΧΡΙΣΤΟΥΓΕΝΝΑ


Ρονάλντο: 659.597 ευρώ για κάθε γκολ ή ασίστ! | Αθλητικά Ειδήσεις\nΡονάλντο: 659.597 ευρώ για κάθε γκολ ή ασίστ!\nΟ Κριστιάνο Ρονάλντο είναι, σύμφωνα με το Forbes ο πιο ακριβοπληρωμένος ποδοσφαιριστής για το 2015.\nΓΡΑΦΕΙ: THETOC TEAM published 12 Μαϊ. 16 (17:07)\nΟ Κριστιάνο Ρονάλντο είναι, σύμφωνα με το Forbes ο πιο ακριβοπληρωμένος ποδοσφαιριστής για το 2015. Ο Πορτογάλος έχει εισπράξει από συμβόλαιο και μπόνους με την Ρεάλ 46.660.000 ευρώ και από διαφημίσεις 25.380.000 ευρώ, φτάνοντας συνολικά τα 71.790.000 ευρώ.\nΔεύτερος Π Λιονέλ Μέσι με 67.410.000 ευρώ (4,38 λιγότερα από τον Πορτογάλο), ενώ τρίτος είναι ο Σουηδός επιθετικός της Παρί Σ.Ζ. Ζλάταν Ιμπραίμβιτς με 32.380.000 ευρώ.\nΑκολουθεί , στην τέταρτη θέση ο Βραζιλιάνος Νειμάρ (31.510.000 ευρώ), πέμπτος είναι ο Ουαλός Γκάρεθ Μπέιλ της Ρεάλ Μαδρίτης (29.760.000), έκτος ο Ουρουγουανός Λουίς Σουάρες (20.130.000).\nΜε βάση αυτά τα ποσά, το Forbes έχει καταρτίσει μια λίστα που εξηγεί πόσο αντιστοιχούν για κάθε γκολ ή ασίστ που έκανε μέσα στην χρονιά οι τρεις πρώτοι.\nΟ Κριστιάνο Ρονάλντο πήρε 659.597 ευρώ για κάθε γκολ ή ασίστ, ο Μέσι 632.118 και ο Ιμπραΐμοβιτς 506.917 ευρώ.\nΌμως υπάρχει κάποιος που έχει κερδίσει περισσότερα. Ο Ντέιβιντ Μπέκαμ στην διάρκεια της καριέρα του, έφτασε τα 569.150.000 ευρώ.\nΞεφεύγοντας από τον χώρο του ποδοσφαίρου , στο μπάσκετ, υπάρχει ο πρώην παίκτης των Λέικερς, Κόμπε Μπράιντ, με 595.420.000 ευρώ, στην πυγμαχία ο Φλόιντ Μέιγουέδερ με 612.920.000, στην F.1 ο Μίκαελ Σουμάχερ με 700.480.000. Εκτός συναγωνσμού ο Τάιγκερ Γουντς (γκολφ), που έχει φτάσει το 1.225.850.000 ευρώ.\nΝα σημειωθεί πως η Ρεάλ είναι για τέταρτη συνεχή χρονιά πρώτη στις ετήσιες αξιολογήσεις του συγκεκριμένου περιοδικού και η Ρεάλ είναι ο δεύτερος πλουσιότερος σύλλογος όλων των αθλημάτων στον κόσμο, πίσω μόνο από την ομάδα του αμερικάνικου φούτμπολ, τους Ντάλας Κάουμποϊς, με συνολική αξία στα 4 δισ. δολάρια.\nΗ πρώτη πεντάδα με τις πλουσιότερες ποδοσφαιρικές ομάδας στον κόσμο:


Ανακοίνωσε Παπαγιαννόπουλο η Κοπεγχάγη! | Ποδόσφαιρο: Ευρώπη | gazzetta.gr\nFollow @twitterΑνακοίνωσε Παπαγιαννόπουλο η Κοπεγχάγη!\nΥΠΕΓΡΑΨΕ ΣΤΗΝ FCK Ο ΟΜΟΓΕΝΗΣ ΣΤΟΠΕΡ\nΣυμπαίκτης με τους Ζέκα και Πιέρο Σωτηρίου είναι και επίσημα ο Σωτήρης Παπαγιαννόπουλος, ο οποίος υπέγραψε τετραετές συμβόλαιο συνεργασίας με την Κοπεγχάγη.\nΟ 27χρονος στόπερ εξαργύρωσε την εξαιρετική σεζόν του με την Κοπεγχάγη και έτσι για δεύτερη φορά στην καριέρα του θα αγωνιστεί εκτός Σουηδίας, αφού υπέγραψε τετραετές συμβόλαιο συνεργασίας με την Κοπεγχάγη.\n«Είμαστε πολύ ευχαριστημένοι με την προσθήκη του Σωτήρη, ο οποίος διαθέτει τα φόντα για να γίνει ένας δυνατός στόπερ στην Κοπεγχάγη. Τον παρακολουθούσαμε εδώ και πολύ καιρό και είχαμε εντυπωσιαστεί με την απόδοση του στο Europa League.\nΕίναι γρήγορος, δυνατός και καλός με την μπάλα στα πόδια. Έχει αγωνιστεί σε διεθνές επίπεδο τόσο με τον σύλλογο του, όσο και με την εθνική ομάδα. Επίσης, ήταν μέλος μιας μεγάλης ομάδας όπως είναι ο ΠΑΟΚ στην Ελλάδα και έχει την κατάλληλη νοοτροπία για να αγωνιστεί σε μια ομάδα υπό πίεση. Ανυπομονούμε να δουλέψουμε με τον Σωτήρη. Είμαστε πεπεισμένοι πως πρόκειται για μια θετική κίνηση για την Κοπεγχάγη», δήλωσε ο τεχνικός της FCK, Στόλε Σόλμπακεν.\nΑπό την πλευρά του, ο πρώην παίκτης του ΠΑΟΚ τόνισε: «Είναι ένα μεγάλο βήμα για την καριέρα μου. Πέρασα υπέροχα στην Έστερσουντ, αλλά τώρα κοιτάζω αυτή την μεγάλη πρόκληση.\nΗ Κοπεγχάγη είναι ο μεγαλύτερος σκανδιναβικός σύλλογος και ένας από τους κορυφαίους σε διεθνές επίπεδο. Ανυπομονώ να γίνω μέλος της και θα κάνω το παν για να βοηθήσω τον σύλλογο να κατακτήσει τίτλους και να έχει επιτυχία. Είναι μια μεγάλη μέρα για μένα και ανυπομονώ να ξεκινήσω με την ομάδα».\nΑξίζει να σημειωθεί πως ο Παπαγιαννόπουλος θα αγωνίζεται με το Νο4 στη φανέλα.


Tour Guides Crete (Ρέθυμνο, Ελλάδα) - Κριτικές - Tripadvisor\nΔραστηριότητες κοντά σε: Tour Guides Crete\nTour Guides Crete, Ρέθυμνο - Κριτικές\nΝο 20 από 66 Περιηγήσεις - Ρέθυμνο\nΟ/Η PanPak έγραψε μια κριτική Ιούλ 2018\nΗρακλειο 4 συνεισφορές2 χρήσιμες ψήφοι\nΥπέροχες εκδρομές στην Κρητη\nΕίχα την τύχη να βρεθώ σε κάποιες εκδρομες!!Ήταν πολύ Καλά οργανωμένες με πλήρες προγραμμα για ολη την μέρα! Η Κυρία Ιωάννα ως ξεναγός μας, υπήρξε άψογη σε όλο το τουρ με Αμέτρητες γνώσεις για τον Κρητικό πολιτισμό!! Σίγουρα θα ήθελα να συμμετέχω και σε επόμενες εκδρομές λόγο του οτι ήταν μια αξέχαστη εμπειρία!…\nΑπάντηση από: Ioanna G, Owner στο Tour Guides Crete\nThank you Panos I glad that you enjoyed the tours.\nΟ/Η Adonis C έγραψε μια κριτική Αύγ 2017\nΕίμαι εκπαιδευτικός και βρέθηκα στο Ρέθυμνο για τις ανάγκες ενός συνεδρίου. Η Ιωάννα μας ξενάγησε στα αξιοθέατα του Ρεθύμνου και ομολογώ ότι έμεινα με το στόμα ανοιχτό από την ποιότητα του λόγου και της πληροφορίας την οποία μας μετέφερε. Τολμώ να πω ότι η Ιωάννα είναι μια εξαιρετική ξεναγός και θα έλεγα ότι είναι μια εξαιρετική δασκάλα, διότι ως ειδικός πάνω στο θέμα διαπίστωσα τη μεταδοτική της ικανότητα και τον πλούτο των γνώσεων που έχει πάνω στην ιστορία και τα μνημεία της Κρήτης. Και όχι μόνο αυτό, αλλά έχει και τη σπάνια ικανότητα να μεταδίδει αυτή τη γνώση της με τρόπο κατανοητό και εύπεπτο στον ακροατή της. Δεν μας βομβάρδισε με περιττές και άχρηστες πληροφορίες αλλά μέσα από τον πλούτο της ιστορίας των μνημείων επέλεξε και διαμόρφωσε την ξενάγησή της ώστε να είναι από τη μια μεριά εξαιρετικά ενδιαφέρουσα και από την άλλη να πάρουμε τις απαραίτητες πληροφορίες ώστε να έχουμε πλήρη εικόνα της ιστορίας του κάθε μνημείου.…\nΣας ευχαριστώ πολύ για τα καλά σας λόγια. Ευχαριστώ πολύ πολύ.\nΟ/Η Nick V έγραψε μια κριτική Νοέ 2019\nΡόδος, Ελλάδα4 συνεισφορές3 χρήσιμες ψήφοι\nΜεγάλη ιδιωτική περιήγηση στην πόλη!\nΗ Johanna μας έδωσε μια μεγάλη περιήγηση με τα πόδια στην πόλη του Ρεθύμνου, σε συνδυασμό με ένα καλό φαγητό σε ένα τοπικό εστιατόριο, τον ηλιόλουστο καιρό και το εμπνευσμένο προσωπικό της. Μας βοήθησε να απεικονίσουμε τον τοπικό τρόπο ζωής που χρονολογείται από τον Μεσαίωνα, μέσα από ένα πλήρες και βαθύ μάθημα ιστορίας. Μια συνολικά προτεινόμενη περιοδεία!…\nΟ/Η George Mac έγραψε μια κριτική Νοέ 2019\nΚόλτσεστερ, Ηνωμένο Βασίλειο2 συνεισφορές\nΜια εξαιρετική ιδιωτική ξενάγηση\nΚλείσαμε την Kalypso μέσω της ιστοσελίδας της, καθώς διαβάζουμε το blog της εδώ και αρκετό καιρό. Είχαμε μια εξαιρετική ιδιωτική ξενάγηση στο Παλάτι της Κνωσού και στο Αρχαιολογικό Μουσείο. Ένας υψηλού μορφωμένου οδηγού, με βαθιά γνώση της ιστορίας, της αρχαιολογίας, της κοινωνιολογίας και της ανθρωπολογίας. Απάντησε όλες τις ερωτήσεις, υπομονετικά και με ένα θετικό χαμόγελο. Υψηλής ποιότητας ταξιδιωτικός οδηγός. Συνιστάται!…\nΟ/Η Richard D H έγραψε μια κριτική Οκτ 2019\nΚαι οι δύο ξεναγοί στις εκδρομές ήταν πολύ ενημερωμένοι και πολύ εξυπηρετικοί και φιλικοί. Οι τοποθεσίες που επισκέφτηκαν ήταν καλά αξίζει τον κόπο


Αποκαλύφθηκε το PS4 Pro\nHome » News » Gaming » Playstation » Αποκαλύφθηκε το PS4 Pro\nΘα κυκλοφορήσει τον Νοέμβριο\nΌπως ήταν αναμενόμενο, στα πλαίσια του PlayStation Meeting η Sony παρουσίασε το νέο PS4 Pro. Το PS4 Pro που ήταν γνωστό έως πρότινος με την ονομασία ‘Neo’, είναι αληθινό και θα κυκλοφορήσει νωρίτερα απ’ ότι περιμέναμε. Η νέα κονσόλα της Sony δεν σηματοδοτεί την αρχή μιας νέας γενιάς και θα διατίθεται παράλληλα με το PS4 Slim. Όπως δήλωσε ο Andrew House, με το PS4 Pro η Sony επιδιώκει το 4K και HDR.\nΤο νέο μοντέλο θα έχει 1TB σκληρό δίσκο και δεν απευθύνεται μόνο σε όσους έχουν 4Κ τηλεοράσεις. Ο Mark Cerny υποστηρίζει πως οι developers, θα έχουν την δυνατότητα να βελτιώσουν τα visuals ακόμα και σε 1080p. Τα παιχνίδια στην νέα κονσόλα, θα έχουν προσαρμοσμένη ανάλυση βάση του display που έχετε. Με σκοπό να αξιοποιήσουν τις δυνατότητες του PS4 Pro, ετοιμάζονται patches για πολλούς τίτλους της Sony. Εκτός αυτού, υπάρχουν αρκετοί third-party developers, που θα κυκλοφορήσουν patches για δικούς τους τίτλους. Παρακάτω, μπορείτε μια λίστα με παιχνίδια που θα υποστηρίζονται στο νέο PS4:\nCall of Duty: Infinite Warfare/ Modern Warfare Remastered\nΤο community του Playstation δεν θα ‘διχαστεί’, καθώς όλα τα PS4 μοντέλα θα παίζουν τα ίδια παιχνίδια και το Online κομμάτι είναι κοινό. Θα κοστίζει $400 και αναμένεται να κυκλοφορήσει στις 10 Νοεμβρίου.


Ελλάδα: το προπύργιο της γραφειοκρατίας | Νομικά Επίλεκτα\nΣτο άρθρο "Ελληνική Γραφειοκρατία – Η επανάσταση που δεν έγινε ποτέ", διατυπώθηκαν ορισμένες σκέψεις για το θλιβερό αυτό φαινόμενο, που μαστίζει την Ελλάδα. Γραφειοκρατία υπάρχει παντού, όμως η χώρα μας -και ο λαός μας- έχει εξελιχθεί σε κορυφαίο θεματοφύλακα απαραδέκτων συστημάτων και συμπεριφορών, σαν αυτές που περιγράφει ο Κάφκα. Εμμένουμε πεισματικά στη συντήρηση και επαύξηση του φαινομένου με τρόπο καθαρά αυτοκαταστροφικό. Κανείς δεν φαίνεται να ασχολείται σοβαρά με το πρόβλημα της εφιαλτικής μας γραφειοκρατίας, ούτε οι πολιτικοί ούτε οι “λαϊκοί αγωνιστές” μας.\nΤο τίμημα που πληρώνουμε είναι βαρύτατο, διότι τα σούπερ-γραφειοκρατικά αυτά συστήματα λειτουργούν σαν τροχοπέδη σε κάθε είδους δραστηριότητα και πρωτοβουλία, οι δε αγκυλώσεις που δημιουργούνται μόνον σαν θέατρο παραλόγου θα μπορούσαν να χαρακτηριστούν. Δεν θα ήταν υπερβολή να πει κανείς πως τα μεγαλύτερα εμπόδια σε κάθε προοπτική για ανάπτυξη και έξοδο από την κρίση σήμερα είναι η γραφειοκρατία και η έλλειψη κοινωνικής ειρήνης.\nΘα ήταν, λοιπόν, χρήσιμο, να ακουστούν και άλλες απόψεις για το θέμα αυτό και ιδέες για το πως θα μπορούσε ν’ αλλάξει κάτι.\nΤο θέμα της νέας συζήτησής μας είναι:\nΗ Ελλάδα είναι πλέον κορυφαίο προπύργιο της γραφειοκρατίας. Ποια είναι γνώμη σας και πως αντιμετωπίζεται η κοινωνική και εθνική γάγγραινα της γραφειοκρατίας; Τί μας εμποδίζει να την καταπολεμήσουμε; Γιατί ανάμεσα σε τόσες πορείες και διαμαρτυρίες δεν ακούστηκε ποτέ και μιά φωνή εναντίον αυτού του φαινομένου;\nΗ γραφειοκρατία εξακολουθεί να βασιλεύει στη χώρα και αυτό το βλέπουμε από τις δεκάδες νόμων που ψηφίζονται από τη Βουλή που προτίθενται στις χιλιάδες των άλλων νόμων από τους οποίους δεν καταργείται κανείς. Και οι νέοι νόμοι που ψηφίζονται είτε είναι άχρηστοι επειδή ρυθμίζουν τα ρυθμισμένα, είτε είναι πολύπλοκοι και ακατανόητοι.\nΑν υπάρξουν ποινές για τους γραφειοκράτες θα μειωθεί η γραφειοκρατία γιατί χωρίς τιμωρία δεν συμμορφώνεται κανένας στους νόμους. Λογική στη γραφειοκρατία δεν υπάρχει. Θριαμβεύει η βλακεία και μόνο με την τιμωρία να δούμε βελτίωση. Να τιμωρούνται όσοι δεν πολεμάνε τη γραφειοκρατία. Αλλη λύση δεν υπάρχει.\nSun, 02/12/2012 - 00:14\nσας λυνει τα ερωτηματα, για ποια χαρτια χρειαζεστε\nΑντί να ψάχνουμε για δικαιολογητικά, έπρεπε να ψάχνουμε για έξυπνες λύσεις στα προβλήματα που δημιούργησε ο λεγόμενος "λαός" προσπαθώντας να εξασφαλίσει το ζην και το ευ ζην χωρίς να δουλεύει. Με διορισμούς στο δημόσιο, με ψεύτικες συντάξεις, με συντάξεις στους αγρότες και σε όποιον αναπνέει. Γι' αυτούς τους διορισμούς, που είναι παράνομοι, χρειαζόταν και χρειάζεται η γραφειοκρατία γιατί εξαφανίζεται η ευθύνη τόσο αυτών που διορίζουν όσο και αυτών που διορίζονται. Και μετά αρχίζει το βρισίδι. Οι μεν βρίζουν τους δε και όλοι μαζί τους βουλευτές. Τι ωραία κοινωνία που φτιάξαμε, μάλλον που έφτιαξε η πλειοψηφία που τώρα διαμαρτύρεται όχι για τη γραφειοκρατία αλλά για τη μείωση την αργομισθιών και των άκοπων χρημάτων που εισπράττει. Όλα τα καφενεία, οι καφετέριες, τα μπαρ κλπ είναι γεμάτα από εργαζόμενους και δημοκράτες της κακιάς ώρας.\nSat, 02/04/2012 - 21:36\nΔιαφωνώ απόλυτα, Νομίζω είναι χρήσιμη η γραφειοκρατία σε κάθε χώρα και εδώ γιατί δημιουργεί θέσεις εργασίας και προστατεύει τους πολίτες απ΄ τις αυθαιρεσίες του κράτους. Scripta manent κι αυτό κάνει η γραφειοκρατία διατηρεί την ευθύνη του υπαλλήλου που αλλιώς θα χανόταν. Χρειάζεται ίσως βελτίωση όχι κατάργηση.\nSun, 02/12/2012 - 01:33\nμπορειτε να βαλετε μια συζητηση για την περικοπη τον μισθων στο ιδιωτικο τομεα, ποια η γνωμη σας, γιατι να επεμβαινουν στον ''ιδιωτικο'' δεν ειναι δημοσιο, δεν με ενδιαφερει η γραφειοκρατια, γιατι σε λιγο καιρο θα εχω πολυ χρονο να ασχολουμε με χαρτια και σειρες και ουρες. Δεν θα εχω δουλεια και θα την αναζητω την γραφειοκρατια για να μην αναγκαστω να παω σε καφετερια κ.Ισιδωρε.\nSun, 02/05/2012 - 00:07\nΟ ιδιωτικός τομέας διαλύεται συνέχεια γιατί οι ιδιωτικά εργαζόμενοι δεν έχουν, οι περισσότεροι,ενδιαφέρον για τη δουλειά τους και σαμποτάρουν την εργασία τους και με αυτη μαζί την επιχείρηση που στο τέλος κλείνει και πάπαλα οι φόροι για το αδηφάγο κράτος που τα τρώει όλα καθώς τα δίνει στους τεμπέληδες και τους ψεύτικους συνταξιούχους.\nSun, 02/05/2012 - 15:33\nΗ γραφειοκρατία μπορεί να καταπολεμηθεί αν όλοι χωρίς εξαίρεση που ταλαιπωρούνται απ' αυτήν διαμαρτύρονται ακατάπαυστα, αντιδρούν στο παράλογο που υποστηρίζεται από αυτήν και δεν συμμορφώνονται, δηλαδή δεν υπακούουν παίζοντας το παιχνίδι των γραφειοκρατών. Χρειάζεται έμπρακτη αντίδραση, με συγκεκριμένες ενέργειες όλων μαζί που θεωρούν τους εαυτούς τους λογικούς. Να γίνονται προτάσεις κατάργησης ανόητων διαδικασιών, σφραγίδων, επικυρώσεων, συγκέντρωσης άχρηστων πιστοποιητικών που δεν σημαίνουν τίποτα και των δοκιμασιών που διάφοροι άξεστοι υπαλληλίσκοι υποβάλλουν τους πολίτες που υποστάσσονται, Απαιτείται zero tolerance στη γραφειοκρατία. Αντίδραση ασυμβίβαστη. Αντεπίθεση, σύγκρουση με τους ανόητους γραφειοκράτες και, εν ανάγκη, χειροτονία τους, δηλαδή ξυλοκόπημα άγριο μέχρι να συμμορφωθούν.\nThu, 01/19/2012 - 23:52\nΔεν καταπολεμάς τη γραφειοκρατία με υποθέσεις. Χρειάζεται πολιτική βούληση που δεν υπάρχει. Θα μας διαλύσουν οι αργόσχολοι γραφειοκράτες που βγάζουν συνέχεια αποφάσεις, φτιάχνουν νόμους κυρίως φορολογικούς και μας αλλάζουν τα φώτα. Δες τι γίνεται με τις εγκυκλίους και τις φορολογικές νομοθετήσεις. Κάθε μέρα δεκάδες διαταγές της διοίκησης στους χαχόλους που οφείλουν να υπακούουν στους ανόητους και ηλίθιους που κυβερνούν δεν ξέρω πως και με τίνων άλλων ηλίθιων την άδεια ή την ανοχή.\nΘύελλα είσαι Γεράσιμε και δεν έχεις άδικο. Το θέμα όμως είναι πώς ξεφεύγουμε από αυτή την κακοδαιμονία που εάν εμείς οι ντόπιοι αρ-χίσουμε να λέμε τα βάσανά μας από την άθλια αυτή κατάσταση δεν θα τελειώσουμε ποτέ !!!!¨\nΕδώ είναι ακριβώς που χρειαζόμαστε ιδέες, όμως για να υπάρξουν και για να ευοδωθούν οι ιδέες θα πρέπει πρώτα να δεχθούμε ότι υπάρχει πρόβλημα και πως το πρόβλημα αυτό πρέπει να λυθεί. Κατά τη δική μου γνώμη, εδώ χρειάζεται μια επανάσταση από πάνω, διότι τόσοι και τόσοι ¨λαϊκοί αγώνες¨ έγιναν και γίνονται αλλά τα αιτήματα είναι σε εντελώς διαφορετική κατεύθυνση, πολλές φορές μάλιστα στην κατεύθυνση της αύξησης της γραφειοκρατίας. Χρειάζεται κάποια πολιτική ηγεσία να αποφασίσει να ασχοληθεί με το θέμα, όχι όμως με δηλώσεις από τηλεοράσεως και προχειρότητες, αλλά με συστηματική μελέτη του θέματος, ίσως και με τη δημιουργία μόνιμης ανεξάρτητης αρχής που να καταπολεμά τη γραφειοκρατία. Η μελέτη του θέματος θα έπρεπε να εστιάσει πάνω στις διάφορες διαδικασίες, μία-προς-μία, και να συγκρίνει και διάφορα μοντέλα που υπάρχουν διεθνώς για το πως μπορούν οι διαδικασίες αυτές να γίνουν πιό απλές αλλά και πιο έξυπνες.\nFri, 01/13/2012 - 01:51\nΛες πολύ ενδιαφέροντα πράγματα σ’ αυτό το άρθρο. Ξεχωρίζω την επισήμανσή σου για τα ΚΕΠ που στην Ελλάδα παρουσιάστηκαν ως "επανάσταση". Έως και σήμερα προσπαθώ κι εγώ να καταλάβω τον επαναστατικό χαρακτήρα των ΚΕΠ που συνεπάγονται τρομακτικό κόστος (εξοπλισμός, προσωπικό, κ.ά.), ενώ είναι ελάχιστες οι ηλεκτρονικές υπηρεσίες που προσφέρει η δημόσια διοίκηση. Υ.Γ. Νομίζω ότι ο όρος "γραφειοκρατία" θα μπορούσε κάλλιστα να αποδοθεί και ως "κρατογραφεία", δηλ. ως μια ακατανίκητη τάση του κράτους να δημιουργεί πρόσθετα γραφεία με δύο βασικούς στόχους: 1. Να επιβεβαιώνει την ισχύ του. 2. Να βολεύει μπατζανάκηδες και ανίψια (νεποτισμός)...¨\nΣυμφωνώ απόλυτα και βρίσκω ο όρος ¨κρατογραφεία¨ εκφράζει πραγματικά το φαινόμενο που περιγράφεις. Τελικά, γιαυτό ακριβώς υπάρχει και συντηρείται η γραφειοκρατία και τα συναφή κρατογραφεία στην Ελλάδα, για να βολεύονται οι διάφοροι και για να ξέρουμε όλοι μας ποιός είναι το αφεντικό.\nFri, 01/13/2012 - 01:20\nΤα συστήματα που λειτουργούν στις άλλες χώρες, όπως στη Σουηδία, δεν τα γνωρίζουν οι εδώ γραφειοκράτες και δεν τους ενδιαφέρουν, επειδή, εξ αιτίας της μονιμότητας, δεν έχουν κίνητρο απόδοσης στην υπηρεσία και εξυπηρέτησης του πολίτη - υπηκόου. Έτσι, μια νεοπροσληφθείσα υπάλληλος στη γραμματεία των "δικαστηρίων" μας δεν παρέδιδε κάποιο σημαντικό έγγραφο, επειδή δεν είχε ακόμα ενημερωθεί και φοβόταν πως αν το έδινε στον υπήκοο θα έκανε λάθος. Με άλλα λόγια, η μονιμότητα και η αποφυγή ανάληψης ευθύνης και, πολύ περισσότερο, πρωτοβουλίας αποτελούν σπουδαίους παράγοντες της γραφειοκρατίας, που τη συντηρούν και την κάνουν χειρότερη. Δηλαδή, ακόμα κι αν οι νόμοι είναι, κατ' εξαίρεση, σύγχρονοι και λειτουργικοί, και πάλι η ανευθυνότητα, που δημιουργεί η μονιμότητα, κάνει τον μόνιμο, ανεύθυνο και ανεξέλεγκτο υπάλληλο να οργιάζει ζητώντας συνεχώς χαρτιά άχρηστα για να κάνει μια απλή εργασία.\nFri, 01/13/2012 - 01:40\nΠιστεύω πως η ατιμωρησία είναι όντως μιά βασική πτυχή του προβλήματος, αλλά τη ρίζα του κακού την βλέπω στην κακή ποιότητα των διαφόρων συστημάτων και των σχετικών νόμων, που από την αρχή μετατρέπουν κάθε συναλλαγή του πολίτη σε ένα θέατρο παραλόγου με ατελείωτο κυνηγητό πιστοποιητικών και επικυρώσεων. Βλέπω αυτές τις ημέρες αυτούς που περιμένους ώρες στην ουρά για να καταθέσουν τις πινακίδες των αυτοκινήτων τους, και τα διάφορα πιστοποιητικά που τους ζητούν οι γαφειοκράτες, και αναρωτιέμαι: μα γιατί πρέπει να πάει εκεί ο κάτοχος του αυτοκινήτου για να δώσει τις πινακίδες του; Δεν βλέπουν οι αρμόδιοι πως γίνονται αυτά τα πράγματα στις άλλες ευρωπαϊκές χώρες; Στη Σουηδία, για παράδειγμα, δεν πας πουθενά, απλά τηλεφωνείς και λές ότι θέλεις να αποσύρεις το αμάξι σου από την κυκλοφορία για ένα διάστημα. Σε περίπτωση οριστικής απόρυρσης από την κυκλοφορία, τότε επιστρέφεις τις πινακίδες, αλλά αυτό γίνεται μέσω ταχυδρομείου (τις βάζεις σε ένα πακέτο και τις ταχυδρομείς). Γιατί αυτή η επιμονή σε άβολα και ανόητα συστήματα στο δικό μας το δοβλέτι; Ή μήπως για να δικαιολογείται ο τεράστιος αριθμός δημοσίων υπαλλήλων, τα διάφορα παρασιτικά επαγγέλματα, καθώς και η ευκαιρία να ¨ασκήσει εξουσία¨ ο δημόσιος υπάλληλος (αλλά και να αδράξει και κανένα δωράκι, άμα λάχει);\nFri, 01/13/2012 - 01:42\nΗ γραφειοκρατία οφείλεται στην ατιμωρησία των δημόσιων υπαλλήλων, οι οποίοι όσο και αν βασανίζουν τον πολίτη δεν πρόκειται να υποστούν καμιά κύρωση, επειδή προστατεύονται από τις συντεχνίες τους. Εάν ο δημόσιος υπάλληλος ήξερε πως αν κωλυσιεργήσει και ταλαιπωρήσει κάποιον πολίτη αυτό θα έχει συνέπειες εις βάρος του, που μπορεί να καταλήξουν στην απόλυσή του, ασφαλώς διαφορετική θα ήταν η διαγωγή του και δεν θα κολλούσε σε τυπικότητες, σε απαίτηση χαρτιών, σφραγίδων, παραβόλων και άλλων ανοησιών, που μετατρέπουν την καθημερινότητά μας σε κόλαση. Πρέπει άμεσα να καταργηθεί η ηλίθια μονιμότητα των δημόσιων υπαλλήλων και να ελέγχεται η έναντι του πολίτη συμπεριφορά τους...\nFri, 01/13/2012 - 01:45\nΠιστεύω πως αυτό που αναφέρει ο Ε. Παπαδάκης για την ατιμωρησία των δημοσίων υπαλλήλων ισχύει σε περιπτώσεις αδικαιολόγητης κωλυσιεργείας, ευθυνοφοβίας, πλημελούς εκτέλεσης ή και παράβασης καθήκοντος. Όλα αυτά είναι σίγουρα μέρος του προβλήματος, όπως φυσικά είναι και το συναφές έλλειμα ευσυνειδησίας και αίσθησης καθήκοντος που είναι αναπόσπαστο μέρος της νοοτροπίας μας, όμως το παράδειγμα που έδωσα με την επιστροφή πινακίδων αυτοκινήτων (που είναι μόνον ένα από πάμπολλα που υπάρχουν) δείχνει πως το πράγμα ξεκινά πριν φτάσουμε εκεί. Ξεκινά ήδη από την υιοθέτηση κακών συστημάτων και κακών νόμων.\nΤούτων λεχθέντων, συμφωνώ απόλυτα με την κατάργηση της μονιμότητας των δημοσίων υπαλλήλων.\nΕξ άλλου, χωρίς γραφειοκρατία ο υπάλληλος του απρόσωπου κράτους δεν θα είναι ιδιαίτερα χρήσιμος, ούτε απαραίτητος στον πολίτη και δεν θα μπορεί να απαιτεί χρήματα δωροδοκίας! Αναγκαστικά θα αποχωρήσει για το χωριό του, όπου μεταβαίνει τις αργίες και τις απεργίες...\nSun, 01/15/2012 - 01:31\nΘα μπορούσε, βέβαια, να αναρρωτηθεί κανείς μήπως θα ήταν πιό έξυπνο να τους έχουμε όλους αυτούς στα χωριά τους και ας εισπράττουν και κάποιο επίδομα ανεργίας, παρά να τους έχουμε σαν δήθεν δημοσιους λειτουργούς, τη στιγμή που η πραγματική λειτουργία τους είναι να φρενάρουν και να παρεμποδίζουν τα πάντα στη ζωή μας και στην οικονομία μας. Θσ είμαστε όλοι καλύτερα χωρίς τέτοιου είδους ¨δημόσια λειτουργία¨.\nMon, 01/16/2012 - 00:43\nΛέμε πως αντί για αύξηση, έχουμε μείωση πληθυσμού. Συνεπώς, χρειάζονται άνθρωποι για να καλύπτουν θέσεις εργασίας που δημιουργούνται από τη μείωση του πληθυσμού που χαρακτηρίζεται και σαν ραγδαία. Αυτοί οι άνθρωποι, που θα κάλυπταν τις κενές θέσεις, έχουν τρυπώσει στο δημόσιο και παράγουν με συνέπεια και αυταπάρνηση άχρηστα χαρτιά, τα οποία, εν συνεχεία, πρέπει να γεμίσουν με σφραγίδες, με υπογραφές, χαρτόσημα, επικυρώσημα, χαζόσημα, μπουρδόσημα και άλλες ανοησίες. Μετά αυτά τα διακοσμημένα έγγραφα πρέπει να κυκλοφορήσουν και πραγματικά κυκλοφορούν μεταξύ διάφορων γραφείων μπορεί και του ίδιου κτηρίου ή του ίδιου ορόφου για να καταλήξουν, μετά από παρέλευση σημαντικού χρόνου, στα χέρια του αδημονούντος πολίτη που, με τη σειρά του, θα τα πάει σε κάποιο γραφείο για να πάρει άλλα ή άλλο χαρτί με άλλες διακοσμήσεις και, τελικά, μετά από διάφορες ηλίθιες διαδικασίες, χάσιμο χρόνου και δαπάνη χρήματος και ηρεμία, το πρώτο, δεύτερο και οποιοδήποτε άλλο από τα άχρηστα χαρτιά θα καταλήξει σε κάποια ντουλάπα (ή φωριαμό) με προορισμό τον κάλαθο των αχρήστων! Οι υπάλληλοι αυτοί που παράγουν διακοσμημένα και άχρηστα χαρτιά πρέπει να ανοίξουν χοιροστάσια, στάνες προβάτων και αιγών, να καλλιεργήσουν πατάτες, καρότα και άλλα προϊόντα της γης, να γίνουν αλιείς και να εργαστούν πραγματικά στην παραγωγή και όχι εικονικά κινώντας τα γρανάζια της άχρηστης και ηλίθιας γραφειοκρατίας.\nTue, 01/17/2012 - 00:56\nΔεν θα μπορούσε να γίνει πιό παραστατική και συγκεκριμένη περιγραφή του φαινομένου από αυτή που μας κάνει ο ¨Ανώνυμος¨, ο οποίος εστιάζει στο άσκοπο της όλης χαρτογραφίας αλλά, εμμέσως, και στο οικονομικό της κόστος.\nΘα μπορούσα να προσθέσω και μιά άλλη, εξίσου σοβαρή ζημιά που γίνεται: την αλλοίωση του περί δικαίου αισθήματος που συντελείται στις συνειδήσεις του κόσμου. Αυτό συνεπάγεται και σχετική αλλοίωση κάθε έννοιας χρηστής διοίκησης, αφού η λογική, η ηθική αλλά και η ουσία των πραγμάτων παραγκωνίζονται προς όφελος κακοφτιαγμένων διαδικασιών και κενών τύπων, οι οποίοι θεωρούνται πλέον από όλους μας πιό σημαντικοί από το κάθε τί. Έχουμε ήδη φτάσει στο σημείο να μή βλέπουμε το μέγεθος του προβλήματος, ούτε την ανάγκη ριζικής μεταρρύθμισης στον τρόπο που οργανώνουμε το κράτος μας, τις δραστηριότητές μας, τις επιχειρήσεις μας, ακόμη και αυτή τη ζωή μας.\nWed, 01/18/2012 - 23:45\nΤο ζήτημα είναι πως θα καταπολεμηθεί άμεσα η γραφειοκρατία. Πολλοί κάνουν διαπιστώσεις ή και προτάσεις, όμως δεν γίνεται κάτι μαζικά και οργανωμένα, ας πούμε ένα κίνημα ευρύ διαμαρτυρίας, ορθότερα οργής, από σημαντικό αριθμό πολιτών. Πολλοί οργανωμένοι μπορούν να επιβάλλουν αλλαγή του σάπιου συστήματος της ανόητης και σαδιστικής γραφειοκρατίας, αλλά δεν φαίνεται τέτοια κίνηση στον κοινωνικοποιλιτικό ορίζοντας. Γιατί; Επειδή οι περισσότεροι έχουν συμβιβαστεί και μάλλον έχουν συνηθίσει στις ταλαιπωρίες και, όπως είναι γνωστό, έξις δευτέρα φύσις. Αν πραγματικά υπήρχε διάθεση καταπολέμησης της γραφειοκρατίας, αυτό θα φαινόταν από μαζικές κινητοποιήσεις και μαζικές αντιδράσεις, όπως συμβαίνει και για τα πιο απίθανα πράγματα. Οι κομματικοί εγκάθετοι έφτασαν μέχρι και την ακρόπολη να μολύνουν για καθαρά μικροκομματικά χαζοσυμφέροντα, ενώ για τη γάγγραινα της γραφειοκρατίας δεν γίνεται τίποτα...\nΤο να επαναστατήσει η μάζα κατά της γραφειοκρατίας θα εσήμαινε να επαναστατήσει εναντίον του εαυτού της. Αυτό ας το ξεχάσουμε, εδώ το όλο σύστημα είναι φτιαγμένο ώστε να δημιουργεί ¨απασχόληση¨ στον μέγιστο δυνατό αριθμό παρασίτων. Δεν φαίνεται η μάζα να πιστεύει πως τα πιό ορθολογικά συστήματα και η καλύτερη ανταγωνιστικότητα είναι προς το συμφέρον της. Η μάζα πιστεύει πως το συμφέρον της θα ήταν ένας νόμος που να καιθερώνει υποχρεωτική αμοιβή σε όλους χωρίς καμιά υποχρέωση για αντιπαροχή σε ποσότητα ή ποιότητα εργασίας.\nΜόνον μιά επανάσταση από πάνω, με μιά φωτισμένη ελίτ, θα έλυνε το πρόβλημα. Και αν βρεθεί κάποιος, που θα θελήσει να κάνει κάτι, θα πρέπει να εργαστεί συστηματικά και όχι με εξαγγελίες από τηλεοράσεως ή με τροπολογίες στο γόνατο. Θα πρέπει να γίνει μετλέτη όλων των διαδικασιών, πως πουλάς αυτοκίνητο, πως αγοράζεις σπίτι, πως βγάζεις δίπλωμα οδηγήσεως, πως ανοίγεις ένα περίπτερο κ.ο.κ., και να βγάλει συμπεράσματα πάνω στο πως όλες αυτές οι διαδικασίες θα μπορούσαν να γίνουν πιό απλές και, συνάμα, πιό έξυπνες. Επίσης, μιά τέτοια μελέτη θα πρέπει να είναι και συγκριτική, να εξετάζει, δηλαδή, πως γίνονται οι ανάλογες διαδικασίες στα άλλα ευρωπαϊκά κράτη, ώστε να υιοθετήσουμε τα καλύτερα δυνατά μοντέλα αντί να αυτοσχεδιάζουμε, διότι λύσεις υπάρχουν ήδη, και μάλιστα δοκιμασμένες. Στην Ευρώπη ζούμε και όχι στην Αφρική.\nΑυτό που προτείνει ο Γ. Φουρλάνος δεν είναι δύσκολο και απορώ γιατί δεν γίνεται. Πιο δύσκολο είναι να μείνει η κατάσταση όπως είναι τώρα παρά να αλλάξει τελείως. Και απορώ γιατί δεν γίνεται κάτι ριζικό. Λείπει η φεά ουσία; Είμαστε λαός που αποτελείται στην πλειονότητά του από ηλίθιους; Τι τέλος πάντων είμαστε; Γιατί δεν αλλάζουμε αυτά που μας κάνουν τη ζωή αφόρητη και την καθημερινότητα εφιάλτη; Απορώ και εξίσταμαι. Δεν θα φρεθεί κάποιος να δώσει μια επιστημονική, πειστική, αληθινή εξήγηση του φαινόμενου τούτου;\nTue, 01/24/2012 - 16:25\nΤο ότι είμαστε η πρώτη χώρα σε ναυτιλία στον κόσμο, αλλά αντί να είμαστε ένα Μόντε Κάρλο καταφέραμε να διώξουμε τους πλοιοκτήτες όσο μακριά μπορούσαμε, πρέπει από μόνο του να μας κάνει να ανησυχούμε για τον δείκτη νοημοσύνης μας.\nΥπάρχει η φύσει βλακεία, που οφείλεται σε κάποια βιολογική ανεπάρκεια, αλλά υπάρχει και η θέσει βλακεία, που προκύπτει όταν μπλοκάρουμε το μυαλό μας και δεν του επιτρέπουμε να δουλέψει όπως είναι φτιαγμένο από τη φύση του. Δεν ξέρω πόσο επιστημονική είναι αυτή η προσέγγιση, αλλά μου φαίνεται πως μάλλον αυτή είναι η περίπτωσή μας στην Ελλάδα. Είμαστε κατά το κοινώς λεγόμενο ¨αρβανίτικα μυαλά¨, αγύριστα κεφάλια, και αυτού του είδους το κόλημα της βελόνας μας κάνει να μην μπορούμε να πάρουμε έξυπνες αποφάσεις, να δημιουργούμε έξυπνα συστήματα και, γενικά, να κάνουμε έξυπνα πράγματα. Έτσι πιστεύω, δεν μπορώ να ερμηνεύσω διαφορετικά αυτή την θρησκευτική μας προσήλωσή στις ανούσιες διαδικασίες και στους κενούς τύπους, όσο κόστος και όσα δεινά και να μας επιφέρουν.\nThu, 01/26/2012 - 01:15\nΚανείς σας όμως δεν λέει τι θα γίνει πρακτικά και πως θα μπορέσει να καταπολεμηθεί η γραφειοκρατία. Χρειάζονται έξυπνες και εφαρμόσιμες λύσεις. Από διαπιστώσεις χορτάσαμε. Και ποιος θα απαντήσει τελικά; Δεν υπάρχει κάποιος αρμόδιος ή κάποιος που να μπορεί να επιδράσει και να ταράξει το τέλμα της χαζομάρας;\nΑνέφερα ήδη σε προηγούμενα κείμενα και άρθρα μου πως πρέπει να γίνει συστηματική μελέτη του όλου συστήματος διοίκησης, κάθε διαδικασίας ξεχωριστά (πως αγοράζεις σπίτι, πως πουλάς αυτοκίνητο, πως το θέτεις εκτός κυκλοφορίας, πώς βγάζεις σύνταξη, πώς ανοίγεις περίπτερο κ.ο.κ.), συγκριτική μελέτη αντιστοίχων διαδικασιών σε προηγμένες χώρες, που έχουν να μας δείξουν λύσεις, και έτσι σιγά-σιγά θα μπορέσει να φύγει αυτός ο καρκίνος. Είπα επίσης πως δεν γίνεται δουλειά ούτε με αυθόρμητες εξαγγελίες από τηλεοράσεως, ούτε με νομοσχέδια και τροπολογίες στο γόνατο.\nΌμως προσωπικά είμαι απαισιόδοξος, διότι δεν υπάρχει κανένα σχετικό ενδιαφέρον από τους ¨ασχολούμενους με τα κοινά¨, ούτε και από τον λαό γενικά. Είναι ένα θέμα που δεν πουλάει.\nΑλλαγές μπορούν να γίνουν μόνον με μιά επανάσταση από πάνω, αλλά το πότε θα έχουμε την τύχη να αποκτήσουμε μιά φωτισμένη ηγεσία είναι άγνωστο. Εξίσου άγνωστο είναι και το κατά πόσον η ελληνική κοινωνία θα στηρίξει μιά τέτοια ηγεσία. Τα μέχρι τώρα σημάδια είναι μάλλον αποθαρρυντικά, και έχω αναφέρει σχετικά παραδείγματα στο άρθρο μου ¨Ελληνική Γραφειοκρατία - η Επανάσταση που δεν Έγινε Ποτέ¨ και αλλού.\nΓιαυτό και το μόνο που μας απομένει είναι οι διαπιστώσεις, που καλό είναι να υπάρχουν και αυτές, μην τις μηδενίζετε, δεν αποκλείεται κάποτε να φανούν χρήσιμες.\nThu, 01/26/2012 - 16:51\nΔεν μηδενίζω τις κριτικές και τις προτάσεις. Απλά διαπιστώνω έλλειψη πρακτικής αντίδρασης που να έχει άμεσο ή σύντομο αποτέλεσμα. Καλό βέβαια είναι να συζητάμε μα δεν αρκεί, σκέφτομαι, αυτό. Δεν πρέπει πρακτικά κάτι να γίνει πιο δραστικό. Σε αυτό θα ήθελα κάποια σκέψη ή απάντηση. Πως λύνεται το πρόβλημα που είναι τόσο σοβαρό όσο κανένα άλλο γιατί εμποδίζει την πρόοδο και τη ζωή. Αυτό σκέπτομαι και αυτό υποστηρίζω. Κάτι να γίνει δραστικό, άμεσο, με αποτέλεσμα. Μπορεί κάποιος να προτείνει κάτι και τι;\nSat, 01/28/2012 - 04:50\nΓια τη γραφειοκρατία δεν μπορεί να γίνει κάτι άμεσο επειδή όποιος κάνει κάτι για τον περιορισμό της θα θίξει συμφέροντα παγιωμένα και πάν' απ' όλα τις θέσεις των γραφειοκρατών. Μόνο κάποια ξένη δύναμη ή κάτι τέλος πάντων ανώτερο θα μπορούσε να φέρει αποτέλεσμα.\nKAI AN XYPNHSOYME KAPOTE SAN LAOS\nΔεν είναι ανέκδοτο! Πρόκειται για τη σύσταση τριμελούς επιτροπής αξιολόγησης με στόχο τη λήψη απόφασης αν ένα παλιό φωτοτυπικό μηχάνημα πρέπει να αποσυρθεί - ή όχι: http://www.newsit.gr/default.php?pname=Article&art_id=119468&catid=3\nΚλασική περίπτωση, όταν το διοικητικό κόστος διεκπεραίωσης υπερβαίνει κατά πολύ την αξία του ίδιου του αντικειμένου της (υποτιθέμενης) εργασίας.\nΑναρτώ ένα ενδιαφέρον άρθρο του Π. Μανδραβέλη: http://news.kathimerini.gr/4dcgi/_w_articles_columns_2_31/01/2012_470756.\nΔεν αφορά μόνο τη γραφειοκρατία, αλλά το ευρύτερο πλαίσιο, μέσα στο οποίο η γραφειοκρατία ευδοκιμεί και βασιλεύει.\nTue, 01/31/2012 - 13:53\nΤο άρθρο του Μανδραβέλη, στο οποίο αναφέρεται ο Πλάμεν, με εκφράζει απόλυτα. Συν τοις άλλοις ρίχνει φως και στην φύση της κρίσης στην Ελλάδα, η οποία δεν είναι απλά δημοσιονομική. Είναι ένας πολύ πιό βαθύς κυκεώνας από τον οποίο δεν θα βγούμε τόσο εύκολα, όπως βγήκε και η Ιρλανδία, αν δεν ασχοληθούμε πρώτα με τις αγκυλώσεις μας.\nWed, 02/01/2012 - 01:23


Οι διοργανωτές της Διεθνούς Αεροπορικής Έκθεσης του Βουκουρεστίου δημοσίευσαν το πρόγραμμα BIAS 2017. Θα υπάρχουν περισσότερες από 12 ώρες επίγειας και αεροπορικής έκθεσης. Το αεροσκάφος F-16 της Ρουμανικής Πολεμικής Αεροπορίας θα είναι το αστέρι της παράστασης.\nΜένουν ακόμη 4 ημέρες μέχρι την έναρξη της αεροπορικής έκθεσης BIAS 2017. Μας περιμένουν περισσότερες από 12 ώρες αεροπορικής έκθεσης, στην οποία τα στρατιωτικά αεροσκάφη θα προβάλλουν τις επιδόσεις τους.\nΤο αεροσκάφος F-16 Fighting Falcon θα είναι το αστέρι της έκθεσης BIAS 2017\nΜεταξύ 12:00 και 13:00, θα υπάρξει μια ξεχωριστή στιγμή. Το αεροσκάφος Boeing 737 TAROM θα πετάξει σε σχηματισμό με το αεροσκάφος F-16.\nΣτο τιμόνι θα είναι έμπειροι πιλότοι: Adrian Preda - Αναπληρωτής Διοικητής του αποσπάσματος Boeing 737 και εκπαιδευτής πιλότος Boeing 737. Florin Susanu - Διευθυντής Επιχειρήσεων Πτήσεων και εκπαιδευτής εξέτασης πιλότων Boeing 737.\nΟ Adrian έχει πάνω από 14.000 ώρες πτήσης. Ο Florin είναι πρώην στρατιωτικός πιλότος, με εμπειρία πάνω από 9.000 ώρες πτήσης. Όντας πρώην συνάδελφος στην Ακαδημία Αεροπορίας με κάποιους πιλότους σε στρατιωτικά αεροσκάφη F-16, πρέπει να περιμένουμε μια ιδιαίτερη εξέλιξη!\nΜια άλλη ιδιαίτερη στιγμή είναι μεταξύ 14:00 και 15:00, όταν η SOLOTURK υπόσχεται ένα θεαματικό πρόγραμμα F-16. Δεν πρέπει να χάσετε το Saab JAS 39 Gripen της Ουγγρικής Πολεμικής Αεροπορίας ή το MIG-29 της Πολωνικής Πολεμικής Αεροπορίας. βλέπω λίστα στρατιωτικών προσκεκλημένων!\nΣτην πραγματικότητα, το BIAS 2017 δεν πρέπει να χάσετε! Ετοιμαστείτε για ένα υπερηχητικό αεροπορικό σόου. Θα ολοκληρωθεί γύρω στις 21:30 με ένα όμορφο επίδειξη πυροτεχνημάτων. Πριν όμως το σόου των πυροτεχνημάτων, οι Air Bandits θα έχουν μια «εμπρηστική» πτήση στο λυκόφως.\nBIAS2017ΒουκουρέστιF-16 Καταπολέμηση FalconΡουμανική Πολεμική Αεροπορία


Αξιοθέατα στα Κάτω Σουδενά\nΣας προτείνουμε μερικά από τα αξιοθέατα του χωριού μας:\n• Οι Άγιοι Ταξιάρχες\n• Πολυβολείο - παρατηρητήριο\n• Παλιά αρχοντικά\n• Πέντε πηγάδια στον κάμπο - Βασιλοστρατα\n• Θέα από Παπαβάσο\nΤα πέτρινα αλώνια που αποτελούν σπουδαίο μνημείο λαϊκής αρχιτεκτονικής.\nΤα Κάτω Πεδινά αποτελούσαν μέχρι τα μέσα του 20ου αιώνα τον σιτοβολώνα όλου του Ζαγορίου. Ο μεγάλος και άνετος κάμπος με την πλούσια παραγωγή σε δημητριακά, είχε σαν αποτέλεσμα την κατασκευή συγκροτήματος πέτρινων αλωνιών, για το αλώνισμα και το λίχνισμα των σιτηρών και την κατασκευή καλυβών για την αποθήκευση δημητριακών και του άχυρου.\nΗ εγκατάλειψη του συγκροτήματος και οι αυθαίρετες παρεμβάσεις του κάθε ιδιώτη, από τα μέσα και πέρα του 20ου αιώνα είχε σαν αποτέλεσμα, την μερική αλλοίωση και υποβάθμιση του χώρου, την καταστροφή αλωνιών και καλυβών, με άμεση συνέπεια να κινδυνεύει να αποκοπεί ο οικισμός και τα αλώνια από τον κάμπο.\nΒρίσκεται στον κάμπο του χωριού. Είναι μονόκλιτος ναός αθωνιτικού τύπου με ογκώδη 12/πλευρο τρούλο. Από τα στενόμακρα παράθυρα του τρούλου φωτίζεται το εσωτερικό του καθολικού. Κατά τον Ι.Λαμπρίδη κτίστηκε το 1591, ενώ ο ξυλόστεγος νάρθηκας είναι μεταγενέστερος (επιγραφή 1611/12) και σε πλάτος είναι μεγαλύτερος από την εκκλησία.\nΤρίκλιτη Βασιλική με νάρθηκα και μικρό τρούλο (θόλους σε τόξα). Το αριστερό δεξιό κλίτος έχει έξι θόλους, ενώ το κεντρικό έχει πέντε θόλους και ένα τρούλο. Υπάρχουν εξωτερικά δύο τοξωτές στοές στη βόρεια και νότια πλευρά. Στην εξωτερική όψη της κόγχης του Ιερού, είναι χαραγμένες οι χρονολογίες 1704–1791.\nΤο ξυλόγλυπτο τέμπλο, φέρει διάτρητο διάκοσμο φυτικό και ζωϊκό (τέλη 18ου αιώνα).\nΟι εικόνες είναι χρονολογημένες και ανάγονται στα τέλη του 18ου αιώνα μέχρι τα μισά του 19ου.\nΕίναι αναγκαία η επισκευή της στέγης και απαραίτητο να γίνει συντήρηση των ξυλόγλυπτων.\nΧαρακτηρισμός ως διατηρητέου του κτιρίου που βρίσκεται στην Κοινότητα Κάτω Πεδινών και καθορισμός ειδικών όρων και περιορισμών δόμησης.(ΦΕΚΔ-711 α/ 22.11.1989). Πρόκειται για διώροφη κατοικία του 1840-1860 με υπόγειο και στέγη, λιθόκτιστο με λιθοδομή ανεπίχριστη, φέρων οργανισμός από πέτρινους τοίχους, με ενίσχυση ξυλιδεμάτων. Εξωτερικά διακοσμητικά στοιχεία: πέτρινα υπέρθυρα, πέτρινα τόξα, λαξευτά αγκινάρια, γείσο με πέτρινο κυμμάτιο. Εσωτερικά: σκαλιστά ταβάνια, τόξα στα παράθυρα, ζωγραφισμένες πόρτες κλπ.\n(φωτ.: Το ηλιακό σύστημα, από τοιχογραφία στην οικία Στούπη)\nΣτην κορυφογραμμή του λόφου ....., σε υψόμετρο .... μετρων σώζονται, με ελάχιστες αλλοιώσεις τα πολυβολεία της ελληνικής αμυντικής γραμμής του Β΄Παγκοσμίου Πολέμου. Το τοπιό είναι διάσπαρτο με τους γεμάτους από πέτρες λάκκους που άνοιξαν οι εκρήξεις ...\nΠέτρινα πηγάδια στον κάμπο - Βασιλόστρατα\nΘέα από Παπαβάσο\nΜικρό εξωκκλήσι στα δυτικά του χωριού, σε αυχένα, πάνω στο παλιό μονοπάτι που συνέδεε το Καλπάκι με τα Σουδενά. Φθάνει κανείς σε περίπου 15 λεπτά με τα πόδια από το χωριό.\nΗ θέα, τόσο προς το όρος Στούρος και τον κάμπο των Σουδενών, όσο και προς ταν κάμπο του Καλπακίου, τη λίμνη της Ζαραβίνας, το Πωγώνι και τα βουνά της Αλβανίας είναι εκπληκτική.\nΕκεί όπου άφησε την τελευταία του πνοή ο πρώτος νεκρός αξιωματικος της Ελλάδας στο Β΄Παγκόσμιο Πόλεμοβρίσκεται τώρα το Μνημείο των πεσόντων που σχεδίασε ο Μάνθος Παπαγεωργίου.


Έλντα Πανοπούλου: Ο λόγος που ζήτησε on air να της κάνουν μακρινά πλάνα - thetimes.gr\nΈλντα Πανοπούλου: Ο λόγος που ζήτησε on air να της κάνουν μακρινά πλάνα\nΈλντα Πανοπούλου: Στην τηλεοπτική εκπομπή «Το Πρωινό» ήταν καλεσμένη η γνωστή ηθοποιός, όταν κατά την άφιξη της στο πλατό της εκπομπής, ζήτησε να μην τις κάνουν κοντινά πλάνα. Η ηθοποιός εισέβαλε στο Πρωινό και αναφώνησε: «Παιδιά είμαι χάλια, δεν προλάβαινα. Δε θέλω να μου κάνετε κοντινά…»! Η δε Φαίη Σκορδά της είπε: «Τι ωραία που είσαι. Πρόλαβες να ετοιμαστείς;»!\nΤότε η γνωστή ηθοποιός απάντησε: «Θέλω μακρινά πλάνα… Όχι, δεν πρόλαβα να ετοιμαστώ. Δεν φαίνεται;». Και πρόσθεσε: «Εσείς κάνατε ένα μικρό λαθάκι…» και μόλις είδε κοντινό της πλάνο ταράχτηκε και άρχισε να φτιάχνεται. Παιδιά, πώς είμαι;»! Η Φαίη Σκορδά όμως δεν κατάλαβε τι συνέβη και η Έλντα Πανοπούλου καθυστέρησε να πάει στο Πρωινό και να ετοιμαστεί για να βγει στον αέρα και έμεινε να την κοιτά.\nΤι τελικά συνέβη και η Έλντα Πανοπούλου ζητούσε συνεχώς να μην της κάνουν κοντινά πλάνα;\nΈλντα Πανοπούλου είναι Ελληνίδα ηθοποιός με έντονη επαγγελματική παρουσία στο χώρο της τηλεόρασης, του θεάτρου, αλλά και του κινηματογράφου. Για σειρά ετών έχει υπάρξει και παρουσιάστρια ψυχαγωγικής εκπομπής στην ιδιωτική τηλεόραση. Την είδαμε επίσης στους τηλεοπτικούς μας δέκτες μέσα από το γνωστό σήριαλ «Το Ρετιρέ» το 1990.\nΜέγκι Ντρίο: Επέστρεψε στο «Ευτυχείτε» – Απολογήθηκε στην Κατερίνα Καινούργιου\nΡονάλντο : Το όνομά του συνώνυμο του MVP (pic, vid)\nApple: Σχεδιάζει μία φθηνότερη έκδοση του iPhone 12 που θα κυκλοφορήσει το...\nΠροαναγγέλλει εξελίξεις ο Γ. Σαββίδης : «Μείνετε συντονισμένοι» (pic)\nΣβαμπ : «Πρώτη νίκη, χαρούμενος για την ομάδα» (pic)\nΒόλος : Στην Πορταριά για προετοιμασία


Θεά: «Ήθελα να πάω στην Αμερική να διεκδικήσω τον Τραμπ από την άσχημη Μελάνια» - MaryMary.gr\nΖέτα Δούκα: Το δημόσιο μήνυμα στήριξης στην Ευδοκία Ρουμελιώτη μετά την καταγγελία στον Γιώργο Κιμούλη\nΟ Γιάννης Πουλόπουλος ξέσπασε σε κλάματα για το bullying που δέχτηκε: «Το έχω ζήσει να κλαίω σε μία τουαλέτα από το πρωί μέχρι το βράδυ»\nΣοκάρει η Δήμητρα Παπαδήμα: «Δέχτηκα μία σεξουαλική βία την ώρα της παράστασης. Με έστειλε μέχρι στην ψυχιατρική κλινική»\nSurvivor - Spoiler: Αυτοί είναι οι 3 νέοι παίκτες που έφυγαν για Άγιο Δομίνικο!\nΗ δήλωση της ημέρας, αν όχι του μήνα!\nΗ Έφη Σαρρή μίλησε στο Happy Day και μεταξύ άλλων, αναφέρθηκε στα πλάνα που είχε η ίδια για τον Τραμπ.\n«Ήθελα να πάω στην Αμερική να γνωρίσω αυτόν τον άνθρωπο, τον ηγέτη, τον ξανθό. Με έχει μαγέψει ο Τραμπ, είναι πολύ ηγετικός. Έχει ξεπεράσει και εμένα. Δε ξέρω αν τα κάνει αλήθεια ή ψέματα. Με έχει μπερδέψει. Πραγματικά ήθελα να πάω να τον γνωρίσω και να τον διεκδικήσω από αυτή την άσχημη Μελάνια, αλλά τώρα αρρώστησε και αυτός», είπε η Έφη Σαρρή!


Antinazi zone: Όταν ο Μιχαλόχιας μιλάει στους πάτρωνες της Χρυσής Αυγής\nΌταν ο Μιχαλόχιας μιλάει στους πάτρωνες της Χρυσής Αυγής\nΟ Τάκης Μιχαλόλιας (αδελφός και συνήγορος του Μιχαλολιάκου) εμμέσως πλην σαφώς μας απείλησε σήμερα όλους λέγοντας πως "την ιστορία θα την γράψουν πραγματικά οι λύκοι και όχι οι μέλισσες" αναφερόμενος στην γνωστή αποστροφή του δικηγόρου πολιτικής αγωγής Θανάση Καμπαγιάννη ("Με τις μέλισσες ή με τους λύκους;").\nΠρόκειται για τον ίδιο άνθρωπο που χαρακτήρισε τους αντιφασίστες διαδηλωτές της 7/10 "ξυπόλητους" - μια κυνική ομολογία ότι η ΧΑ (όπως και όλα τα φασιστικά μορφώματα) φτιάχτηκε για να πολεμάει τους φτωχούς - ιδιαίτερα δε τους φτωχούς που παλεύουν να πάρουν στα χέρια τους τη ζωή τους.\nΓια να είμαι ειλικρινής βέβαια, στο μυαλό μου οι ναζί προσομοιάζουν περισσότερο με μαντρόσκυλα παρά με λύκους - κι αυτό γιατί τα μαντρόσκυλα έχουν αφεντικά και επιτίθενται σύμφωνα με τις εντολές τους. Σκοπός της ύπαρξης τους είναι άλλωστε το να προστατεύουν την περιουσία των ιδιοκτητών τους.\nΚάτι ανάλογο έκανε και η ΧΑ για λογαριασμό του μεγάλου κεφαλαίου - το ότι αυτή τη στιγμή οι πάτρωνες της την έχουν εγκαταλείψει δεν σηματοδοτεί τίποτα άλλο πέρα από τον κυνισμό τους. Είναι βέβαιο πως την επόμενη φορά που θα νιώσουν πως τα συμφέροντα τους απειλούνται δεν θα διστάσουν να επενδύσουν σε νέο μαντρόσκυλο.\nΑυτό ο Μιχαλόλιας το ξέρει πολύ καλά. Δεν είναι ένας οποιοσδήποτε φασίστας δικηγόρος. Είναι -όπως έλεγε και ο Περίανδρος σε μια από τις τηλεφωνικές του συνομιλίες- "πολύ δυνατός κοινωνικά" (όπου "δυνατός κοινωνικά" διάβαζε με υψηλές γνωριμίες στην αστική τάξη).\nΟι Ναζί παίζουν το τελευταίο τους χαρτί. Υπενθυμίζουν στην αστική τάξη την χρησιμότητα τους. Τέτοια υπενθύμιση όμως είναι περιττή. Οι αστοί την γνωρίζουν πολύ καλά. Κι αν αυτός ή ο άλλος Ναζί σαν πρόσωπο είναι για αυτούς τελείως αναλώσιμος, αυτό δεν σημαίνει πως ο φασισμός σαν έσχατη λύση έχει φύγει ή θα φύγει ποτέ από την ατζέντα τους.\nΗ πραγματικότητα είναι πως εμάς τους ξυπόλητους η εξουσία μας φοβάται - όχι βέβαια γενικώς και αορίστως. Φοβάται όμως πως αν οργανωθούμε μπορούμε να την ανατρέψουμε. Κι είχε πολλούς λόγους να φοβηθεί τα χρόνια που προηγήθηκαν (ειδικά την τριετία 2010-12) - για αυτό άλλωστε στράφηκε προς την ΧΑ.\nΑυτό θέλει να θυμίσει ο Μιχαλόλιας. Σε αυτούς απευθύνεται περισσότερο. Στις "πολύ δυνατές" κοινωνικές του γνωριμίες.\nΚι αν σήμερα επικρατεί μια κάποιου είδους "κανονικότητα", αυτό δεν αλλάζει το γεγονός πως όλες οι αντικειμενικές συνθήκες για νέα κινήματα και νέες εξεγέρσεις είναι υπαρκτές - αυτό θέλει να υπενθυμίσει ο Μιχαλόλιας στους πάτρωνες της ΧΑ. Για αυτό μας απειλεί - τι λόγο ύπαρξης θα είχε άλλωστε μια οργάνωση σαν την ΧΑ αν δεν υπήρχαν μέλισσες και μάλιστα οργανωμένες;\nΜε την σημαντική αντιφασιστική νίκη της καταδίκης της ΧΑ να δίνει αέρα στα πανιά μας οφείλουμε να οργανώσουμε το παρόν και να προετοιμάσουμε το μέλλον. Αυτό προϋποθέτει όχι μόνο το να ξεδοντιάσουμε όσα μπουλντόγκ και να επιστρατεύσουν απέναντι μας αλλά και ένα συνολικό σχέδιο για το πως θα πάψουν να υπάρχουν τα αφεντικά τους.\nΑυτό μας καλεί η Ιστορία να κάνουμε. Για να είναι οι μέλισσες οι πραγματικοί νικητές - όχι μόνο αυτής της μάχης αλλά και του πολέμου που συνεχίζεται αμείωτα.\nΣχόλιο που αλιεύτηκε από το προφίλ του Pradunas Alexandros στο Facebook


Η παρατεταμένη οικονομική κρίση έχει γονατίσει την ψυχολογία των Ελλήνων. Όλο περισσότερες μελέτες της προβλέπουν επιδείνωση των ψυχοσωματικών ασθενειών στην Ελλάδα λόγω των υψηλών επιπέδων Ψυχικής Έντασης. Οι επιπτώσεις της στην ποιότητα της ζωής αλλά και στην υγεία μας είναι ήδη εμφανής αλλά δεν είναι μη αναστρέψιμες…\nΕμείς στην μη κερδοσκοπική εταιρεία “ΡΟΗ” με την συμβολή της μεθόδου Άμεσης Συναισθηματικής Αποφόρτισης “Expansion Method” έχουμε αποδείξει ότι μπορούμε να ανατρέψουμε το κλίμα μειώνοντας τα επίπεδα ψυχικής έντασης, και επαναφέροντας την αρχική ισορροπία μέσα σε λίγες ώρες.\nΜε την 2η ΔΚΕ και χρησιμοποιώντας Σύγχρονα Εργαλεία Ψυχολογίας και Προσωπικής Εξέλιξης παρέχουμε πρωτοποριακές εκδηλώσεις, ενημερωτικές ομιλίες, βιωματικά εργαστήρια και επαγγελματικές εκπαιδεύσεις με σκοπό την ανατροπή του αρνητικού ψυχολογικού κλίματος στην Ελλάδα και την βελτίωση της ποιότητας της ζωής μας.\nΈχοντας ολοκληρώσει με επιτυχία την 1η Δράση Κοινωνικής Ενδυνάμωσης, συνεχίζουμε το έργο μας με ένα φιλόδοξο σχέδιο για την μείωση της ψυχικής έντασης.\nΣας προσκαλούμε να πάρετε μέρος ως συνεργάτες της 2ης ΔΚΕ και να συμβάλετε στην κοινωνική ψυχολογική απελευθέρωση για να ζήσουμε όλοι μια ζωή γεμάτη υγεία, αγάπη και ευτυχία.\nΣας προσκαλούμε να συμμετάσχετε στην βραβευμένη 2η Δράση Κοινωνικής Ενδυνάμωσης της μη κερδοσκοπικής εταιρείας “ΡΟΗ” με θέμα “Μείωση Ψυχικής Έντασης, Πρόληψη Ψυχοσωματικών Ασθενειών”. Με το τρίπτυχο Ενημέρωση – Ευαισθητοποίηση – Θεραπεία, θα αναδείξουμε το πρόβλημα και να προσφέρουμε δομημένες λύσεις για όλους. Ταυτόχρονα γιορτάζουμε τα 10 χρόνια της μεθόδου Άμεσης Συναισθηματικής Αποφόρτισης και Επίτευξης Στόχων “Expansion Method” που προσφέρει την επιστημονική υποστήριξη των ΔΚΕ. Η έναρξή της έχει προγραμματιστεί για τις 5.5.2019 και έχει διάρκεια 2 έτη.\nΣας προσκαλούμε να συμμετέχετε στην Δράση Κοινωνικής Ενδυνάμωσης ως συνεργάτες με σκοπό να Ενημερώσουμε – Ευαισθητοποιήσουμε – Αποφορτίζουμε όσους το έχουν πραγματικά ανάγκη. Και σας χρειαζόμαστε για να πετύχουμε τους στόχους μας.\nΑν υπάρχει συνεργαζόμενος ψυχολόγος, κοινωνικός λειτουργός, σύμβουλος ψυχικής υγείας με τον σύλλογο – ΜΚΟ σας παρακαλούμε να το αναφέρετε για να τον εντάξουμε για το επιδοτούμενο εκπαιδευτικό επαγγελματικό πρόγραμμα της 2ης ΔΚΕ.


Στ. Κούλογλου: Ο φον Σόιμπλε είναι ο Μέτερνιχ του 21ου αιώνα | ΣΥΡΙΖΑ Συνασπισμός Ριζοσπαστικής Αριστεράς\nΣε συνέντευξη που παραχώρησε ο ευρωβουλευτής του ΣΥΡΙΖΑ Στέλιος Κούλογλου στην εφημερίδα της Θεσσαλίας Ελευθερία και στον Απόστολο Ζώη ανέφερε ότι με τον ρόλο που παίζει η οικονομία στη σύγχρονη εποχή ο Σόιμπλε είναι ο υπουργός Οικονομικών της επικρατούσας δύναμης που καθορίζει τις τύχες των λαών της Ευρώπης. Ίσως διαθέτει σήμερα μεγαλύτερη επιρροή από αυτήν του Μέτερνιχ. Είναι όμως νομικός και προφανώς σκαμπάζει ελάχιστα από οικονομικά.\nΟ Τζ. Στίγκλιτς διάσημος νομπελίστας της Οικονομίας γράφει πολύ επιτυχημένα στο τελευταίο του βιβλίο ότι το Βερολίνο συμπεριφέρεται σαν τους φλεβοτόμους του Μεσαίωνα, που αφαιρούσαν το αίμα από τους ασθενείς πιστεύοντας ότι θα τους κάνουν καλά. Αυτό είναι η λιτότητα σήμερα.\nΗ ελληνική πλευρά έκανε ότι περνούσε από το χέρι της για να προχωρήσει η συμφωνία με τους δανειστές. Η κυβέρνηση εφάρμοσε κατά γράμμα το μνημόνιο. Έστειλε το μήνυμα ότι η κυβέρνηση είναι έτοιμη να παραμερίσει όλα τα εμπόδια, αρκεί να κλείσει η δεύτερη αξιολόγηση. Αλλά δεν μπορεί να αυτοκτονήσει.\nH απάντηση του κυρίου Σόιμπλε ήταν ένα μεγάλο "νάιν". Είναι προφανές ότι έχει άλλα πράγματα στο μυαλό του. Αν δεν υπάρξει συμβιβασμός, θα πάμε για εκλογές. Στο κάτω κάτω δεν μπορεί το μέλλον μιας χώρας να εξαρτάται από τις εκλογές μιας άλλης, που θα γίνουν το ερχόμενο φθινόπωρο.\nΣτο θέμα του Κυπριακού ο κ. Κούλογλου ανέφερε ότι πρόκειται στη πραγματικότητα για την τελευταία ευκαιρία πριν παγιωθούν τα τετελεσμένα από την εισβολή και τη κατοχή του νησιού από τα τουρκικά στρατεύματα. Γράφτηκαν πολλά για τον ρόλο και τις επεμβάσεις του Ελληνα υπουργού των Εξωτερικών αλλά δεν είναι η ώρα για καταλογισμό ευθυνών. Αυτό που χρειάζεται είναι να παραμείνουμε πιστοί στο μεταπολιτευτικό δόγμα, ότι δηλαδή η Λευκωσία αποφασίζει και η Αθήνα συμπαρίσταται.\nΤέλος ο κ. Κούλογλου επισήμανε ότι οι επιλογές Τραμπ στις ΗΠΑ προκαλούν αυξανόμενη ανησυχία. «Σε αυτές τις συνθήκες θα χρειαζόταν μια ακόμη πιο ισχυρή Ευρώπη, αλλά ο κύριος Σόιμπλε τη διαλύει. Τι να πει κανείς: Μωραίνει ο Κύριος...».\nΑκολουθεί το κείμενο ολόκληρης της συνέντευξης:\n-Εκτιμάτε πως οι εμμονές Σόιμπλε, όπως αναφέρεστε σε πρόσφατη συνέντευξη, δημιουργούν τεράστια προβλήματα στη χώρα μας , στις χώρες του Νότου αλλά και στην ιδέα της Ενωμένης Ευρώπης;\nΟ φον Σόιμπλε είναι ο Μέτερνιχ του 21ου αιώνα. Ο Μέτερνιχ ήταν υπουργός Εξωτερικών φυσικά, αλλά με τον ρόλο που παίζει η οικονομία στη σύγχρονη εποχή είναι ο υπουργός Οικονομικών της επικρατούσας δύναμης που καθορίζει τις τύχες των λαών της Ευρώπης. Ίσως διαθέτει σήμερα μεγαλύτερη επιρροή από αυτήν του Μέτερνιχ.\nΤο συντηρητικό δόγμα του είναι η προσήλωση στις πολιτικές της λιτότητας, η άρνηση κάθε αλλαγής και η επικυριαρχία του Βερολίνου σήμερα, της Αυστρίας τον 19ο αιώνα.\nΠρόκειται πραγματικά για καταστροφικές εμμονές που έχουν φουντώσει τον ευρωσκεπτικισμό και την ακροδεξιά. Και οδηγούν αναπόφευκτα στην διάλυση της ευρωζώνης.\nΑν όχι της Ευρωπαικής Ενωσης, τουλάχιστον με την σημερινή της μορφή.\n-Η λιτότητα μπορεί να εγγυηθεί ένα καλύτερο μέλλον;\nΡωτήστε καλύτερα τον οποιοδήποτε σοβαρό οικονομολόγο και θα σας πει ότι δεν πάμε πουθενά.\nΟ φον Σόιμπλε είναι νομικός και προφανώς σκαμπάζει ελάχιστα από οικονομικά.\nΟ Τ. Στίγκλιτς διάσημος νομπελίστας της Οικονομίας γράφει πολύ επιτυχημένα στο τελευταίο του βιβλίο ότι το Βερολίνο συμπεριφέρεται σαν τους φλεβοτόμους του Μεσαίωνα, που αφαιρούσαν το αίμα από τους ασθενείς πιστεύοντας ότι θα τους κάνουν καλά. Αυτό είναι η λιτότητα σήμερα.\n-Που οδηγούν οι εξαγγελίες Τσίπρα για τους συνταξιούχους και το ΦΠΑ στα νησιά;\nΗ ελληνική πλευρά έκανε ότι περνούσε από το χέρι της για να προχωρήσει η συμφωνία με τους δανειστές. Η κυβέρνηση εφάρμοσε κατά γράμμα το μνημόνιο.\nΟ Α. Τσίπρας εκμεταλλεύτηκε όσο δυνατόν καλύτερα τις διεθνείς συμμαχίες, μέχρι και ο Ομπάμα έκανε το τελευταίο του ταξίδι στην Αθήνα, πλέκοντας το εγκώμιο της Ελλάδας.\nΑκόμη και ο ανασχηματισμός, αν είχε κάποιο νόημα, ήταν να στείλει το μήνυμα ότι η κυβέρνηση είναι έτοιμη να παραμερίσει όλα τα εμπόδια, αρκεί να κλείσει η δεύτερη αξιολόγηση.\nH απάντηση του κυρίου Σόιμπλε ήταν ένα μεγάλο "νάιν".Είναι προφανές ότι έχει άλλα πράγματα στο μυαλό του.\nΤο ΔΝΤ, παρά τις προηγούμενες διαβεβαιώσεις του, ότι δηλαδή θα απορρίψει τις παράλογες γερμανικές αξιώσεις για πρωτογενή πλεονάσματα μετά το 2018 και την παραπομπή της ρύθμισης του χρέους στις ελληνικές καλένδες, υποχώρησε στις γερμανικές αξιώσεις.\nΣτον πρωθυπουργό δεν έμενε παρά να πετάξει το γάντι στους δανειστές. Την ώρα που ο Μπέμπε Γκρίλο ζητάει δημοψήφισμα για την αποχώρηση της Ιταλίας από το ευρώ, θα διακινδυνεύσουν την αναθέρμανση της ανοικτής κρίσης στην ευρωζώνη;\n-Και αν το σηκώσουν;\nΗ κυβέρνηση θέλει ακόμη και σήμερα να κλείσει η αξιολόγηση, να μπει η χώρα στο πρόγραμμα ποσοτικής χαλάρωσης του Μ. Ντράγκι, ελπίζοντας στην αναθέρμανση της οικονομίας. Αλλά όχι και να αυτοκτονήσει.\n-Πάμε δηλαδή για εκλογές;\nOι Βρυξέλλες κατανοούν το πάγωμα του ΦΠΑ στα νησιά του Ανατολικού και Βορείου Αιγαίου. Αλλά ούτε το ΔΝΤ ούτε ο φον Σόιμπλε θα χωνέψουν εύκολα το επίδομα στις χαμηλόμισθες συντάξεις που ανακοίνωσε ο κ. Τσίπρας.\nΜε τον δικό τους τρόπο, και το ένα και ο άλλος, έχουν δηλώσει ότι οι Έλληνες δεν αξίζουν παρά συντάξεις πείνας.\nΑν δεν υπάρξει συμβιβασμός, θα πάμε για εκλογές. Στο κάτω κάτω δεν μπορεί το μέλλον μιας χώρας να εξαρτάται από τις εκλογές μιας άλλης, που θα γίνουν το ερχόμενο φθινόπωρο.\n-Ποια η άποψη σας για το Κυπριακό με τον τρόπο που εξελίχθηκαν ή εξελίσσονται οι διαπραγματεύσεις;\nΤο Κυπριακό βρίσκεται σε εξαιρετικά κρίσιμη καμπή. Πρόκειται στη πραγματικότητα για την τελευταία ευκαιρία πριν παγιωθούν τα τετελεσμένα από την εισβολή και τη κατοχή του νησιού από τα τουρκικά στρατεύματα.\nΟ πρόεδρος Αναστασιάδης έχει κάνει πολλά βήματα για μια δίκαια λύση ενώ θετικό ρόλο έπαιζε μέχρι πρόσφατα και ο επικεφαλής των Τουρκοκυπρίων Μουσταφά Ακιντζί.\nΓιατί και οι Τουρκοκύπριοι θέλουν να απαλλαγούν από τον ασφυκτικό εναγκαλισμό της Τουρκίας και να γίνουν ισότιμοι πολίτες της ΕΕ, όπου ανήκει η κυπριακή Δημοκρατία.\nΓράφτηκαν πολλά για τον ρόλο και τις επεμβάσεις του Ελληνα υπουργού των Εξωτερικών αλλά δεν είναι η ώρα για καταλογισμό ευθυνών. Αυτό που χρειάζεται είναι να παραμείνουμε πιστοί στο μεταπολιτευτικό δόγμα, ότι δηλαδή η Λευκωσία αποφασίζει και η Αθήνα συμπαρίσταται.\nΟποιαδήποτε παρέκκλιση από την πολιτική αυτή οδηγεί σε καταστροφές, όπως ήταν το πραξικόπημα της χούντας το 1974 στη Κύπρο και η τουρκική εισβολή.\n-Το σχόλιο σας για την εκλογή Τραμπ και τι πρόκειται να αλλάξει η δεν θα αλλάξει;\nΤα πράγματα εξελίσσονται πολύ άσχημα, ήδη πριν αναλάβει τη προεδρία στις αρχές Ιανουαρίου.\nΟι διορισμοί φανατικών ακροδεξιών σε κρίσιμα πόστα, ανθρώπων που έχουν το παρατσούκλι "τρελός σκύλος" στη θέση του παντοδύναμου συμβούλου Εθνικής Ασφαλείας ή αρνητών του φαινομένου του θερμοκηπίου, δεν προμηνύουν τίποτα καλό ούτε για τις ΗΠΑ ούτε για τον κόσμο.\nΣε αυτές τις συνθήκες θα χρειαζόταν μια ακόμη πιο ισχυρή Ευρώπη, αλλά ο κύριος Σόιμπλε τη διαλύει. Τι να πει κανείς: Μωραίνει ο Κύριος..


Ξ”Ξ®Ξ»Ο‰ΟƒΞ· Ξ�Ξ―ΞΊΞΏΟ… Ξ£Ξ·Ο†ΞΏΟ…Ξ½Ξ¬ΞΊΞ· Ξ³ΞΉΞ± Ο„ΞΉΟ‚ ΞµΟ€ΞµΟ�Ο‡Ο�ΞΌΞµΞ½ΞµΟ‚ Ξ•ΞΊΞ»ΞΏΞ³ΞΟ‚\n«Μετά τη μη εκλογή Προέδρου της Δημοκρατίας και την προκήρυξη πρόωρων εκλογών, η χώρα μας εισέρχεται σε μία ξεχωριστή ιστορική φάση. Ήδη από το 2009 γυρίσαμε σελίδα, με το νέο πολιτικό χάρτη που δημιουργήθηκε εξαιτίας της οικονομικής κρίσης, που οδήγησε στην υπογραφή των Μνημονίων και την αναγκαστική λιτότητα που έπληξε κυρίως τους πλέον αδύναμους συμπολίτες μας.\nΕργάστηκα με παρρησία προκειμένου να υπάρξει συναινετική εκλογή Προέδρου της Δημοκρατίας, προτείνοντας πρόσωπο προερχόμενο από την αντιπολίτευση και που δυστυχώς δεν επετεύχθη. Η πρόωρη προσφυγή στις κάλπες, υπήρξε στρατηγική επιλογή της αντιπολίτευσης στην οποία η συμπολίτευση – εκουσίως ή ακουσίως – δεν έκανε και μεγάλη προσπάθεια για να την αποτρέψει, συμπεριλαμβανομένου και του ΠΑΣΟΚ.\nΤο αποτέλεσμα των Ευροεκλογών διέψευσε τις προσδοκίες μας ότι με την ανάκαμψη της χώρας θα ανακάμψει και η παράταξή μας, παρότι για πρώτη φορά εγκαταλείψαμε όνομα και σύμβολα, καλυπτόμενοι πίσω από την ΕΛΙΑ.\nΊσως αυτές οι εκλογές να είναι η απαρχή της ανασύστασης του Κεντρώου χώρου, και τα δεκάδες αδρανοποιημένα ηγετικά και ικανά στελέχη του να επανασυσπειρωθούν, και να μπορέσει να ξαναεμπνεύσει το λαό.\nΣ΄ αυτό το πλαίσιο κινείται και η πρωτοβουλία του Κινήματος του Γ. Παπανδρέου.


Ιστολόγιο για την Ποίηση, την Εκπαίδευση και την Ψυχική Υγεία: Σε εισαγγελέα και ανακριτή η ηγεσία των νεοναζί\nΟ αρχηγός της Χρυσής Αυγής, Νίκος Μιχαλολιάκος, και τέσσερις βουλευτές του νεοναζιστικού κόμματος (Κασιδιάρης, Λαγός, Παναγιώταρος και Μίχος) συνελήφθησαν το πρωί του Σαββάτου. Από τις έρευνες των τελευταίων ημερών τεκμηριώθηκε για την ηγεσία της Χρυσής Αυγής η κατηγορία της σύστασης εγκληματικής οργάνωσης.\nΣτο πόρισμα του αντιεισαγγελέα ο Μιχαλολιάκος αναγνωρίζεται ως ο αρχηγός της εγκληματικής οργάνωσης, "πρίγκηπας φύρερ" όπως τον αποκαλούσαν τα στελέχη. Στο πόρισμα μεταξύ άλλων αναφέρονται ανθρωποκτονίες, εκβιασμοί και ξέπλυμα μαύρου χρήματος.\nΟ Μιχαλολιάκος γνώριζε και σχεδίαζε όλες τις δράσεις, αναφέρεται. Σε εξέλιξη η επιχείρηση της αστυνομίας για τον εντοπισμό όλων των εμπλεκομένων, καθώς έχουν συλληφθεί συνολικά 20 από τους 32 για τους οποίους έχουν εκδοθεί εντάλματα σύλληψης. Μεταξύ αυτών και ο βουλευτής Χρήστος Παππάς, υπαρχηγός της Χρυσής Αυγής, ο οποίος όμως μέχρι αυτήν την ώρα παραμένει άφαντος.\nΈρευνες της αντιτρομοκρατικής στα σπίτια των συλληφθέντων, αλλά και στα γραφεία της Χρυσής Αυγής στη Βουλή. Παράνομα όπλα και 43.000 ευρώ στο σπίτι του Μιχαλολιάκου. Και οι 20 συλληφθέντες βρίσκονται ενώπιον του εισαγγελέα και του ανακριτή.\nΑναρτήθηκε από Νίκος Τομαράς στις 29.9.13


Σκέψεις να πάρει παίκτη ο Ολυμπιακός... - Μπάσκετ - gavros.gr\nΚυριακή, 18 Φεβρουαρίου 2018 - 14:33\nΑπό την ήττα με 88-83 από την ΑΕΚ στον τελικό του Κυπέλλου προέρχεται ο Ολυμπιακός, που έχασε ξανά σε τελικό και δεν μπόρεσε εκ νέου να πάρει το τρόπαιο, που του λείπει από το '11 και μετά. Σύμφωνα λοιπόν με τα όσα γίνονται γνωστά από το ρεπορτάζ, στον Ολυμπιακό ίσως ληφθεί η απόφαση να πάρει παίκτη.\nΤο όνομά του δεν είναι ακόμα γνωστό, αλλά σύντομα ίσως παρθεί η οριστική απόφαση. Φαίνεται πως ο Γιάννης Σφαιρόπουλος σκέφτεται να πάρει νέο παίκτη για την ενίσχυση της ομάδας και σε περίπτωση που το κάνει τελικά, αν παρθεί κάποιος στον «1», να φύγει ο Μπράιαν Ρόμπερτς. Αν πάρει στη θέση «2-3» φεύγει ο Χόλις Τόμπσον.\nΔεν είναι ακόμα σίγουρο πως θα γίνει αλλαγή, αλλά ενδέχεται αυτός που θα έρθει (αν έρθει), να θέσει εκτός έναν παίκτη είτε στην Ελλάδα είτε στην Ευρώπη. Ίσως δηλαδή αποκτηθεί παίκτης, αλλά αυτός που θα τη χάσει, να μην αγωνίζεται ή εντός ή εκτός συνόρων. Να μείνει δηλαδή στο ρόστερ, αλλά να παίζει σε μία διοργάνωση.\nΣκέψεις είναι όλες αυτές και ίσως ο Ολυμπιακός πάρει παίκτη, με γνώμονα να βελτιωθεί η ομάδα.\nΟι διορθωτικές κινήσεις οφείλουν να γίνουν στην ομάδα, αν θέλει να κατακτήσει το πρωτάθλημα Ελλάδας.\nΧάθηκε ακόμα μια ευκαιρία για τον Ολυμπιακό να πάρει ένα Κύπελλο. Μπορεί να είναι τρίτο κατά σειρά σε σημασία, αλλά είναι κι αυτό ένα τρόπαιο.


Νίκησαν «Βολίδα» και τώρα play offs - Sinidisi.gr\nΣΥΝΕΙΔΗΣΗ › Αθλητικα Νεα › Νίκησαν «Βολίδα» και τώρα play offs\n01 Μαρ 2016 11:56:58 EET\nΗ τελευταία Αγωνιστική αποτελεί εκείνη του ρεπό για την ομάδα της Ελένης Λεγάτου, που την προσεχή Τρίτη πρόκειται να δώσει φιλικό αγώνα στην Πάτρα και θα ακολουθήσει νέα αναμέτρηση με την Βολίδα στα πλαίσια των play offs, μεταξύ της πρώτης και τέταρτης ομάδας. Αυτή του Αγρινίου προηγείται 2-0 στις νίκες και χρειάζεται μία ακόμα στην αναμέτρηση που έπεται στο ΔΑΚ «Μιχάλης Κούσης» για να προκριθεί στην τελική φάση όπου θα συναντήσει τον Φιλαθλητικό. Η ομάδα της Πρέβεζας αναμένεται να ξεπεράσει με τον ίδιο τρόπο το εμπόδιο του Γ.Σ. Άρτας, στους αγώνες ανάμεσα στην δεύτερη και τρίτη ομάδα. Επομένως μετά το διήμερο 12-13 Μαρτίου θα έλθει η ώρα να αναμετρηθούν τα δύο αδιαφιλονίκητα φαβορί.\nΆλλωστε υπήρχε και εμφανής κούραση των αθλητριών του Ιωνικού – που είχαν παίξει πάλι την προηγούμενη μέρα- οπότε οι διαφορές αμβλύνθηκαν αρκετά.


Αντώνη ...ακολούθησε το ένστικτο σου! | ΑΝΤΙΘΕΣΕΙΣ | antinews.gr\nΑντώνη ...ακολούθησε το ένστικτο σου!\nΎστερα από πέντε χρόνια πόνου, θυμού και οργής η Ελλάδα βρίσκεται πάλι στα πόδια της όρθια. Έχοντας κάνει, με τις θυσίες των Ελλήνω και την επιδέξια μπαγκέτα του ηγέτη της χώρας, του Αντώνη Σαμαρά, θαύματα που κανένας δεν μπορούσε να πιστέψει ότι μπορούσαν να γίνουν.\nΗ πρόσφατη πολιτική ιστορία, αυτή των τελευταίων πέντε ετών και μετά ουσιαστικά από την 29η Νοεμβρίου του 2009, όπου ο Σαμαράς κατατρόπωσε τις δυνάμεις του χθες, της παρακμής και της σήψης, στις εσωκομματικές εκλογές για την ανάδειξη του στη νέα ηγεσία της Νέας Δημοκρατίας και αφού είχε προηγηθεί μια οδυνηρή ήττα για την παράταξη από τον ολετήρα της χώρας μας, Γιώργο Παπανδρέου, με το περίφημο «λεφτά υπάρχουν», άλλαξε ο πολιτικός κανονισμός όπως τον ξέραμε.\nΆλλαξε η ίδια η δομή του πολιτικού γίγνεσθαι. Οι βαρώνοι και οι μαρκησίες πήγαν οριστικά και αμετάκλητα στο χρονοντούλαπο της ιστορίας, σηματοδοτόντας τον κύκλο της μεταπολίτευσης που έκλεισε οριστικά για αυτούς και τις πρακτικές τους. Οι «πατερούληδες-νταβατζήδες» της χώρας άρχισαν να αποδυναμώνονται και χάνουν τις εξουσίες τους και τη δύναμη τους. Η νέα μεταπολίτευση που ξεκίνησε εκείνο το βράδυ, με τη γενναία συμμετοχή του των Ελλήνων, με ανοιχτές διαδικασίες από το λαό για το λαό, έμελε να δρομολογήσει και την αρχή του τέλους της μιζέριας, του κατήφορου και της δίνης στην οποία είχαμε ήδη περιέλθει.\nΣήμερα ύστερα από πέντε χρόνια πόνου, θυμού, οργής και ενός σωρού άλλων, η Ελλάδα βρίσκεται πάλι στα πόδια της όρθια. Έχοντας κάνει, με τις θυσίες των Ελλήνων, την πίστη και το πείσμα κάποιων κλεισμένων σε ένα δωμάτιο και την επιδέξια μπαγκέτα του ηγέτη της χώρας, του Αντώνη Σαμαρά, θαύματα που κανένας δεν μπορούσε να πιστέψει ότι μπορούσαν να γίνουν.\nΌταν όλοι μας θεωρούσαν τελειωμένους, αυτός ο πεισματάρης τύπος, έβαλε το κεφάλι κάτω, έκλεισε τα αυτιά στις σειρήνες και έκανε το ακατόρθωτο. Διέψευσε όλες τις Κασσάνδρες. Και αυτό το πέτυχε, με πείσμα, πίστη, όραμα και πολύ-πολύ δουλειά.\nΓονάτιζε μόνο για πάρει φόρα και να σηκώσει πιο ψηλά τους Έλληνες και την Ελλάδα. Έδωσε δείγμα γραφής σε όλο τον κόσμο για το τι σημαίνει Έλληνας. Έκανε όσους μας είχαν τους παρίες της παγκόσμιας κοινότητας να υποκλιθούν μπροστά στο μεγαλείο του Έλληνα.\nΚέρδισε όλους τους στόχους που έβαλε μπροστά του, από το βράδυ εκείνο της 29ης Νοεμβρίου του 2009. Κέρδισε όλες τις μάχες –μικρές ή μεγάλες- που έδωσε μέχρι σήμερα.\nΤο 2012 ζήτησε απ όλους, λέγοντας μας: «δώστε μου τη δύναμη ενός Έθνους για να κερδίσουμε τη μάχη της πατρίδας» και οι Έλληνες δεν τον εμπιστευθήκαμε.\nΣήμερα σε μια αληθινά ιστορική ομιλία για την αναθεώρηση του Συντάγματος, παίρνει στις πλάτες του την πρωτοβουλία των κινήσεων για τις θεσμικές αλλαγές που χρειάζεται η χώρα για να πάει μπροστά. Και λέει:“Για αυτήν τη Νέα Ελλάδα δεν πρόκειται να κάνω πίσω δεν πρόκειται να συμβιβαστώ. Σας καλώ να μου δώσετε την εντολή να δημιουργήσου με τη Νέα Ελλάδα. Ζητώ να δώσετε στην Παράταξή μας τη δύναμη να πάμε την Ελλάδα πιο ψηλά, πιο μακριά».\nΒάλτε την υπογραφή σας στην Ιστορία που φτιάχνουμε όλοι μαζί. Δώστε μας τη δύναμη να κάνουμε τη Νέα Ελλάδα πραγματικότητα».\nΑυτός ο Σαμαράς, έτρεξε παντού, μίλησε με τους πάντες, ηγέτες, opinionmakers, τραπεζίτες, επενδυτές, τους πάντες. Συναντούσε ακόμη και δευτερότριτα στελέχη μεγάλων οργανισμών ή εταιρειών –οι οποίοι δεν είχαν ξαναμιλήσει ποτέ στη ζωή τους με Πρωθυπουργό χώρας και έμεναν παγωτό που τον έβλεπαν απέναντί τους- που μπορούσαν να παίξουν έναν κάποιο ρόλο στην υπόθεση της βελτίωσης της εικόνας της χώρας και της εξόδου της από την οικονομική κρίση. Παρ’ όλα αυτά το έκανε, δίχως κομπασμό, δίχως έπαρση, αλλά με ταπεινότητα, με υπομονή, με αξιοπρέπεια για αυτό που εκπροσωπεί και πίστη ότι θα τα καταφέρει.\nΕίδε, άκουσε, πικράθηκε, χλευάστηκε (στην αρχή), αλλά κάτω δεν το έβαλε. Μόνος με μερικούς συνεργάτες, σήκωσε το σταυρό της Ελλάδας. Το αποτέλεσμα το βιώνουμε όλοι. Η πατρίδα άντεξε, οι πολίτες με παροιμιώδη υπομονή άντεξαν την λαίλαπα που πια πέρασε και πλέον ατενίζουμε το φως στο βάθος του τούνελ. Κοιτάζουμε με αισιοδοξία την επόμενη μέρα. Η ψυχολογία άλλαξε. Και η ψυχολογία που είναι ο πιο καθοριστικός παράγοντας, τείνει να έχει πια θετικό πρόσημο.\nΟ Σαμαράς τα κατάφερε και συνεχίζει αδιάκοπα να πασχίζει να βάλει τα πιο γερά θεμέλια για την πατρίδα και τις γενιές που ακολουθούν.\nΆκουσε το χλιμίντρισμα των αλόγων της ιστορίας και ενώ αφουγκραζόταν τους πάντες και τα πάντα, από το πιο μικρό μέχρι το μεγαλύτερο, από τον πιο ασήμαντο μέχρι τον πιο σημαντικό, έπαιρνε και παίρνει τις αποφάσεις του, χαράζει τη στρατηγική του, ακολουθώντας το ένστικτό του.\nΤο ένστικτο που τον οδήγησε μέχρι εδώ. Κι ας γκρινιάξαμε όλοι εμείς άπειρες φορές για το ένα ή το άλλο που θεωρούσαμε ότι δεν είναι στο σωστό δρόμο ή που θα θέλαμε να είναι ή να γίνει αλλιώς. Εκείνος το άκουσε, το έλαβε όπως πάντα υπ’ όψη του. Δίχως σχόλια, άλλα πάντα ακούγοντας.\nΤο ένστικτο αυτό τον έφερε πίσω από τα πέτρινα χρόνια της μοναξιάς, στην μοναξιά του ηγέτη –την πιο κατάλληλη στιγμή, στην πιο δύσκολη στιγμή της ιστορίας του τόπου-, που πρέπει με σιδερένια υπομονή και πειθαρχία να οδηγήσει το λαό του στο ξέφωτο, στην ευημερία.\nΣτην ευημερία τη σίγουρη, όχι την πρόσκαιρη, τη σαθρή, την ψεύτικη.\nΔεν έταξε ποτέ σε κανέναν τίποτα. Αν δεν είναι απόλυτα σίγουρος ότι το βήμα θα είναι σταθερό, παρά τα υψηλά ρίσκα που πρέπει να πάρει, περιμένει. Έχει τακτική, που θα οδηγήσει στην επιτυχία, ώστε η στρατηγική του να αποφέρει καρπούς και την επίτευξη των στόχων του.\nΕίμαστε σίγουροι ότι θα συνεχίσει και στο μέλλον, έτσι με τον ίδιο τρόπο, να ακολουθεί το ένστικτό του.\nΓιατί όσο ο Αντώνης Σαμαράς -ο Πρωθυπουργός όλων των Ελλήνων- θα ακολουθεί το ένστικτό του, όσο θα μιλά στους Έλληνες με την ΨΥΧΗ του, θα κερδίζει μάχες για την Ελλάδα, για τους συμπολίτες του. Για όλους τους Έλληνες.\nAzarias 20/05/2014 08:35:14\nΓια το θέμα των παραλιών και της "αξιοποίησής" τους, ελπίζω να έχει κάτι να πει ο κ. Σαμαράς. Το ζήτημα έχει λάβει διαστάσεις που οι φωστήρες του ΥπΟικ δεν φαντάζονταν καθόλου μέσα στην νεοφιλελεύθερη απολυτότητά τους. Και ευτυχώς που έλαβε διαστάσεις.\nWolf 20/05/2014 16:50:19\nΑυτός ο άνθρωπος πρώτα και πάνω απ όλα έχει φιλότιμο!\tΑυτή τη λέξη δε αξιολόγησαν ποτέ σωστά όλοι όσοι μας ήθελαν με σκυμένο κεφάλι. Δεν ήξεραν πόσο υψηλή αξία έχει και τη δύναμη –εσωτερική- μπορεί να δώσει σε έναν Έλληνα που δεν αντέχει την ταπείνωση.\tΤώρα έμαθαν όλοι από τα πιο επίσημα ελληνικά χείλη, του Πρωθυπουργού.\nWalter 20/05/2014 18:06:00\nάλλη μια αγιογραφία.....


Χάρη στη λειτουργία του νευρικού μας συστήματος, μπορούμε να γνωρίζουμε τον εσωτερικό και εξωτερικό κόσμο μας, που επιτυγχάνουμε να κατανοήσουμε και να δώσουμε νόημα σε ό, τι συμβαίνει σε εμάς, σε ό, τι βλέπουμε, μπορούμε να μάθουμε και να πραγματοποιήσουμε ό, τι μαθαίνουμε αποτελεσματικός τρόπος. Το νευρικό σύστημα είναι υπεύθυνο για το συντονισμό και την ολοκλήρωση όλων των δραστηριοτήτων των διαφορετικών συστημάτων του σώματός μας.\nΌταν μιλάμε για το τι είναι ένας νευροδιαβιβαστής, αναφερόμαστε σε αυτούς ΧΗΜΙΚΕΣ ΟΥΣΙΕΣ παράγεται από τον οργανισμό που είναι υπεύθυνος για την εκπομπή σημάτων (πληροφοριών) από τον ένα νευρώνα στον άλλο. Μια διαδικασία που ονομάζεται σύναψη. Ο νευροδιαβιβαστής απελευθερώνεται μέσω των κυστιδίων με νευρική ώθηση και μετά περνά μέσα από αυτό που ονομάζεται διάστημα προσυναπτική, τέλος, αλληλεπιδρά με τον μετασυναπτικό νευρώνα τροποποιώντας το δυναμικό δράσης του, παράγοντας φυσιολογική απόκριση προσδιορίζεται.\nΣε αυτό το άρθρο Ψυχολογία-Online, θα εξηγήσουμε τι είναι οι νευροδιαβιβαστές, οι τύποι των νευροδιαβιβαστών και η ταξινόμησή τους.\nΟι νευροδιαβιβαστές είναι βιομόρια που είναι υπεύθυνοι για μεταδίδουν πληροφορίες από τον ένα νευρώνα στον άλλο. Οι νευρώνες συνδέονται με μια σύναψη, τη διακυτταρική σύνδεση που είναι υπεύθυνη για τη μετάδοση πληροφοριών μεταξύ ενός κυττάρου και ενός άλλου μέσω ηλεκτρικών παλμών. Στη σύναψη στην οποία ο προσυναπτικός νευρώνας είναι υπεύθυνος για την εκπομπή των πληροφοριών και ο μετασυναπτικός νευρώνας είναι υπεύθυνος για τη λήψη.\nΣε τι χρησιμεύουν οι νευροδιαβιβαστές; Οι λειτουργίες των νευροδιαβιβαστών είναι αναστέλλει ή διεγείρει τη δραστηριότητα των μετασυναπτικών κυττάρων, δηλαδή, ανάλογα με τον τύπο του υποδοχέα, οι νευροδιαβιβαστές μπορούν να ενισχύσουν ή να μειώσουν τη λειτουργία του. Είναι σημαντικό να αναφερθεί ότι η επίδραση που έχουν οι νευροδιαβιβαστές στους νευρώνες μπορεί να είναι βραχυπρόθεσμη, για λίγα δευτερόλεπτα ή μακροπρόθεσμα, για μήνες και ακόμη και χρόνια.\nΗ έρευνα που γίνεται για τις λειτουργίες των νευροδιαβιβαστών είναι εξαιρετικά σημαντική. Η σημασία των νευροδιαβιβαστών είναι ότι χάρη σε αυτούς μπορούμε να μάθουμε περισσότερα διάφορες από τις υψηλότερες γνωστικές διαδικασίες στις οποίες εμπλέκονται, όπως, για παράδειγμα, μνήμη, η σκέψη, προσοχή, γλώσσα, εκμάθηση κ.λπ.\nΥπάρχουν περισσότεροι από 100 τύποι νευροδιαβιβαστών, ο καθένας με διαφορετικές λειτουργίες. Σε αυτό το άρθρο, θα επικεντρωθούμε στην περιγραφή των κύριων νευροδιαβιβαστών. Εάν αναρωτιέστε ποιοι είναι οι πιο σημαντικοί νευροδιαβιβαστές, θα βρείτε την απάντηση παρακάτω.\nΗ ντοπαμίνη είναι ένας από τους πιο δημοφιλείς τύπους νευροδιαβιβαστών και σχετίζεται άμεσα με την αίσθηση του ευεξία, ευχαρίστηση και χαλάρωση. Η ντοπαμίνη προέρχεται από μια περιοχή του εγκεφάλου που είναι γνωστή ως το ουσιαστικό nigra και παίζει πολύ σημαντικό ρόλο στον έλεγχο του μυοσκελετικού μας συστήματος, γι 'αυτό συντονίστε την κίνηση.\nΚαθώς είναι επίσης απαραίτητο για τη σωστή λειτουργία του κεντρικού νευρικού συστήματος, παίζει βασικό ρόλο στην ανθρώπινη συμπεριφορά, και γι 'αυτό του δίνεται το όνομα νευροδιαβιβαστής ευτυχίας. Μια άλλη λειτουργία του νευροδιαβιβαστή είναι ότι παράγει μια αποπολωτική επίδραση στους νευρώνες, κάνει μια εξαιρετική επικοινωνία μεταξύ τους, η οποία ευνοεί τη μάθηση, προσοχή και μνήμη.\nΑυτός ο τύπος νευροδιαβιβαστή παίζει επίσης ρόλο ως ορμόνη. Βρίσκεται σε διαφορετικά τμήματα του κεντρικού νευρικού συστήματος και η κύρια λειτουργία του είναι να ρυθμίζει τη δραστηριότητα άλλων νευροδιαβιβαστών.\nΗ σεροτονίνη εμπλέκεται άμεσα σε διάφορες διαδικασίες όπως η πέψη, η ρύθμιση των επιπέδων άγχους και στρες, η θερμική ρύθμιση του σώματος, ύπνος, όρεξη, διάθεση και σεξουαλική επιθυμία.\nΜπορείτε να δείτε περισσότερες πληροφορίες στο άρθρο Τι είναι η σεροτονίνη και σε τι χρησιμεύει;.\nΗ νορεπινεφρίνη είναι ένας τύπος νευροδιαβιβαστή γνωστός και ως ορμόνη στρες Και, όπως η σεροτονίνη, εκπληρώνει μια διπλή λειτουργία, αυτή του νευροδιαβιβαστή και της ορμόνης. Η νορεπινεφρίνη είναι υπεύθυνη για την ενεργοποίηση του συμπαθητικού νευρικού συστήματος και σχετίζεται με καρδιακό ρυθμό και ορισμένες διαδικασίες που είναι υπεύθυνες για την προσοχή και τη δημιουργία μιας απόκρισης στο στρες.\nΗ επινεφρίνη είναι ένας νευροδιαβιβαστής που μοιάζει πολύ με τη νορεπινεφρίνη. Η αδρεναλίνη φροντίζει ανάπτυξη μηχανισμών αντιμετώπισης όταν βρεθούμε σε πραγματικό ή ακόμη και φανταστικό κίνδυνο. Συμμορφώνεται επίσης με ορισμένες φυσιολογικές αντιδράσεις, όπως η αναπνοή και η αρτηριακή πίεση.\nΤο γλουταμινικό είναι ο κύριος διεγερτικός νευροδιαβιβαστής στο κεντρικό νευρικό σύστημα. Το γλουταμικό σχετίζεται με τον νευροδιαβιβαστή GABA και παίζει πολύ σημαντικό ρόλο στο διεργασίες μνήμης και ανάκτησή τους, μεταξύ άλλων διανοητικών διαδικασιών.\n6. Γ-αμινοβουτυρικό οξύ (GABA)\nΤο γ-αμινοβουτυρικό οξύ (GABA) είναι ένας τύπος νευροδιαβιβαστή που είναι υπεύθυνος για τη διακοπή ή αναστέλλει τη δράση ορισμένων διεγερτικών νευροδιαβιβαστών. Ο στόχος είναι να αποφευχθεί η υπερβολική αντίδραση φόβου και άγχους που μας προκαλεί δυσφορία.\nΗ ακετυλοχολίνη είναι ο πρώτος νευροδιαβιβαστής που ανακαλύφθηκε. Συγκεκριμένα, η ακετυλοχολίνη βρίσκεται σε διάφορες περιοχές του κεντρικού νευρικού συστήματος, σε συνάψεις αδένων και στους μυς. Είναι υπεύθυνο για την τόνωση των μυών, την ενεργοποίηση των κινητικών νευρώνων, ευνοεί τις διαδικασίες μνήμης και συσχέτισης, καθώς και το πέρασμα από τον ύπνο στο ξύπνημα.\nΗ ισταμίνη είναι ο νευροδιαβιβαστής που είναι υπεύθυνος για το rγια τη ρύθμιση των κύκλων ύπνου, για τον έλεγχο των επιπέδων άγχους και το άγχος και να παγιώσει την ανάπτυξη του μνήμη. Επιπλέον, δρα επίσης ως ορμόνη στο ανοσοποιητικό σύστημα και στο πεπτικό σύστημα. Όταν οποιοδήποτε μέρος του σώματος μολυνθεί, η ισταμίνη προκαλεί φλεγμονώδη συμπτώματα άμυνας όπως ερεθισμό του δέρματος ή φτέρνισμα.\nΗ ταχυκινίνη είναι ένας από τους σημαντικότερους νευροδιαβιβαστές. Είναι υπεύθυνη για τη συντήρηση του αυτόνομου νευρικού συστήματος. Συγκεκριμένα, ρυθμίζει ακούσιες λειτουργίες όπως πέψη, αναπνοή ή καρδιακό παλμό. Εν ολίγοις, η ταχυκινίνη είναι υπεύθυνη για τη ρύθμιση όλων αυτών των λειτουργιών που δεν ελέγχουμε συνειδητά, αλλά είναι ζωτικής σημασίας για την επιβίωσή μας.\nΗ γλυκίνη ως νευροδιαβιβαστής της επιτρέπει να καταστήσει δυνατή την επικοινωνία μεταξύ νευρώνων και ρυθμίζει την οδήγηση με κινητήρα. Επιπλέον, η γλυκίνη είναι επίσης ένα αμινοξύ που συνθέτει πρωτεΐνες και βοηθά στη δημιουργία και αναγέννηση ιστών και κυτταρικών συστατικών.\nΟι τύποι νευροδιαβιβαστών μπορούν να ταξινομηθούν σε διεγερτικούς ή ανασταλτικούς νευροδιαβιβαστές. Η ταξινόμηση των νευροδιαβιβαστών μπορεί επίσης να γίνει ανάλογα με τη χημική τους σύνθεση και τη λειτουργία που εκτελούν.\nΑμινοξέα: αυτές είναι οργανικές ενώσεις που αντιπροσωπεύουν μεγάλο αριθμό λειτουργιών στο σώμα και συνδυάζονται για να σχηματίσουν πρωτεΐνες. Είναι βασικά υπεύθυνοι για τη διατήρηση της ενέργειας και του οξυγόνου, και γι 'αυτό θεωρούνται απαραίτητα για την επεξεργασία του μεταβολισμού.\nΠουρίνας: είναι χημικές ενώσεις που είναι κυρίως υπεύθυνες για τη μεταφορά πληροφοριών που ενεργούν ως χημικοί αγγελιοφόροι.\nΑέρια: είναι μία από τις πιο σημαντικές χημικές ενώσεις, καθώς εκτελεί πολλαπλές λειτουργίες, όπως, για παράδειγμα, ότι είναι η μεγαλύτερη ένωση αγγειοδιασταλτικού σε ολόκληρο το σώμα.\nΠεπτίδια: είναι ένα σύνολο αμινοξέων που κατανέμονται σε όλη τη μεμβράνη που καλύπτει τον εγκέφαλο και είναι υπεύθυνα για την εκπομπή απόκρισης στο εξωτερικό.\nΕστέρες: είναι οργανικές ενώσεις που προέρχονται από πετρέλαιο. Σε αυτήν την ομάδα νευροδιαβιβαστών, βρίσκεται η ακετυλοχολίνη, η οποία είναι ένας νευροδιαβιβαστής διεγερτικού τύπου. Η ακετυλοχολίνη μερικές φορές μπορεί επίσης να εκτελέσει κάποια ανασταλτική λειτουργία.


Ορκιζόμαστε σε αυτές τις μάσκες προσώπου! Και είναι μια για κάθε ανάγκη!\nΗΟΜΕ Beauty Ορκιζομαστε σε αυτες τις μασκες προσωπου! Και ειναι μια για καθε αναγκη!\n01.03.2020 | 18:55\t by Νατασα Μπερεκου, Instagram: @berenata\nΟι μάσκες προσώπου είναι το αγαπημένο παιδί της ομορφιάς. Γιατί σε αντίθεση με τις κρέμες και τα serum δεν χρειάζεται να περιμένεις για να δεις αποτέλεσμα στον καθρέφτη σου. Την βγάζεις και είναι εκεί μπροστά σου: το πρόσωπό σου είναι πιο λαμπερό, πιο ενυδατωμένο, πιο ξεκούραστο, πιο φωτεινό, χωρίς νεκρά κύτταρα ανάλογα και με το τι θα επιλέξεις.\nΈχουμε δοκιμάσει εκατοντάδες μάσκες σε αυτή τη ζωή (τουλάχιστον δύο κάθε εβδομάδα) και έχουμε καταλήξει πως αυτές είναι οι αγαπημένες μας. Κάνε screenshot. Έχουμε μια για κάθε ανάγκη.\nΑυτή η μάσκα είναι η αρχή των πάντων. Γιατί κανένα προϊόν και καμία άλλη μάσκα δεν θα μπορέσει να εισχωρήσει αν η επιδερμίδα σου έχει νεκρά κύτταρα. Σκέψου πως τα τελευταία λειτουργούν ως ένας τοίχος πάνω στον οποίο “χτυπούν” τα επόμενα προϊόντα που θα βάλεις. Αυτή η μάσκα απολέπισης, λοιπόν, ρίχνει τον τοίχο χάρη στα AHA και τα Ένζυμα που περιέχει αλλά και στους κόκκους από ρόδι με αποτέλεσμα να αποκαλύπτεται από κάτω το νέο και υγιές δέρμα. Θυμήσου: Ρόδι Απολεπιστική Μάσκα AHA και Ένζυμα από Korres. Φυσικά!\nΓΙΑ ΑΝΟΡΘΩΣΗ ΣΤΟ ΚΑΤΩ ΠΕΡΙΓΡΑΜΜΑ\nΑυτή η μάσκα θα μπορούσε να ανήκει και στην κατηγορία των gadget αφού είναι πολύ θεαματική και… ινσταγκραμική. Επί της ουσίας, την πιάνεις πίσω από τα αυτιά και την αφήνεις για περίπου μισή ώρα. Για να δεις το αποτέλεσμα που έχει το tip μου είναι να τραβήξεις μια φωτογραφία πριν και μια μετά! Chin & Cheek Lifting Mask Magic Stripes, €61.50, www.makemeup.gr . H συσκευασία περιέχει πέντε.\nΛατρεύουμε αυτή τη μάσκα γιατί μπορούμε να την φορέσουμε, να βάλουμε την αγαπημένη μας σειρά στο Netflix και να χαλαρώσουμε χωρίς να έχουμε το άγχος να την ξεβγάλουμε. Πρόκειται για night mask που σημαίνει ότι κοιμάσαι με αυτή και το επόμενο πρωί αποκαλύπτεται η ενυδατωμένη και ελαστική επιδερμίδα σου. Drink Up™ Intensive Overnight Hydrating Mask, Origins, €23.95.\nΑυτή η μάσκα κάνει το πρόσωπό σου να δείχνει τόσο ξεκούραστο σαν να έχεις επιστρέψει πολύ από διακοπές. Άπλωσέ την για δέκα λεπτά και όταν την αφαιρέσεις θα δεις πως οι γραμμές έχουν λειανθεί. Extra Firming Mask, Clarins, €65.60.\nΓΙΑ ΑΠΟΤΟΞΙΝΩΣΗ ΚΑΙ ΛΑΜΨΗ\nΗ κολοκύθα είναι γνωστή διατροφικά για την αποτοξινωτική της δράση. Σε αυτή την express μάσκα της Apivita μπορείς να δεις το θεαματικό αποτέλεσμά της και στο πρόσωπό σου. Είναι σε μονοδόσεις ώστε να μην έχεις άγχος να καταναλώσεις το προϊόν από την στιγμή που το ανοίξεις. Express beauty μάσκα αποτοξίνωσης, Apivita, €2.45.\nΤο έλαιο ταϊόδεντρου είναι ιδανικό συστατικό για τις λιπαρές επιδερμίδες. Σε αυτή τη μάσκα της The Body Shop θα το βρεις σε υψηλή συγκέντρωση και το αποτέλεσμα το βλέπεις instantly στην επιδερμίδα σου. Είναι peel-off που σημαίνει ότι την τραβάς από την άκρη της και ξεκολλάει. Μετάφραση: σου προσφέρει μια ακόμη εμπειρία. Tea Tree Anti- imperfection peel off mask, The Body Shop, €5.50.\nΓΙΑ ΤΗΝ ΚΟΥΡΑΣΜΕΝΗ ΟΨΗ\nΕίναι η πιο ινσταγκραμική μάσκα η οποία υπάρχει στις φωτό κάθε beauty influncer εκεί έξω. Η Summer Fridays, όμως, εκτός από τέλειο packaging έχει και εξίσου τέλειο αποτέλεσμα στην επιδερμίδα σου. Ιδανική αν έχεις κουρασμένη όψη ή αν το δέρμα σου δείχνει (και είναι) αφυδατωμένο. Θα την βρεις στα Sephora, €55.95.\nΕτικέτες SHEET MASK,ΜΑΣΚΑ ΓΙΑ ΚΑΘΕ ΑΝΑΓΚΗ,ΜΑΣΚΕΣ ΠΡΟΣΩΠΟΥ